EKSKLUSIF - WAJAH 'SEIRAS' ERRA, EMRAN & ALEESYA MASA KECIL

Sebelum ini ramai yang mengatakan wajah Engku Aleesya, iaitu anak kepada Erra Fazira dan Engku Emran banyak menyerupai ibunya. Iyalah... perempuan selalunya ikut muka perempuan ya tak?

Namun terkini, tanggapan tersebut mungkin berubah apabila kita melihat gambar Engku Emran ketika kecil. Sekali pandang, ia tak ubah seperti gambar Aleesya sekarang. Heh.

Eksklusif untuk anda, jom lihat perbandingan gambar Erra, Emran dan Aleesya ketika mereka bertiga berusia agak sama.

ENGKU EMRAN

ERRA FAZIRA

ERRA FAZIRA, ENGKU ALEESYA, ENGKU EMRAN
Klik gambar untuk size besar

myartis.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


GIGIH BERDAKWAH - ZUL HANDY BLACK DEDAH ADA YANG 'PANAS' HATI' DENGAN TEGURANNYA

Bekas vokalis kumpulan rock iaitu Zul Handy Black yang berhijrah sejak beberapa tahun lalu itu dilihat kini semakin rancak berdakwah melalui muzik. Bagaimanapun, Zul mendedahkan ada pihak seolah kurang senang dengan tindakannya yang memberi teguran demi kebaikan.
Menerusi perkongsian di Instagram, Zul terkilan apabila niatnya untuk mengajak orang sekelilingnya ke arah yang lebih baik sering disalah ertikan. Malah, ada yang menegurnya semula dengan mengatakan dia juga bukan orang yang baik dahulu.

"Bila tegur, banyak respons yang berbunyi, 'macam kau sorang masuk syurga', 'kubur masing-masing', 'kau pun dulu teruk juga', 'siapa kau nak tegur orang' dan macam-macam lagilah.

"Aku buat sebab Nabi SAW suruh buat kerja dakwah. Sampaikan walaupun sebaris ayat. Dakwah datang dengan pelbagai gaya, corak, bentuk dan kaedah. Sahabat Nabi, ada yang berlembut, ada yang berkeras," katanya.

Klik untuk gambar besar

Dalam satu posting berasingan di Insta Story, Zul mengakui mungkin caranya agak kasar dalam berdakwah, namun dia hanya menjalakan tanggungjawab sebagai seorang Muslim dan terpulang sama ada mahu menerimanya dengan cara positif atau pun tidak.

"Yang nak terima walaupun telinga bernanah dan hati berdarah, tu tandanya iman masih ada, dan Allah masih sayang, nak kita berubah ke arah yang lebih baik.

"Yang tak nak terima tu... baiklah, aku bukan nak merampas keseronokan korang, tapi nanti, di akhirat, jangan aku dituntut apa apa lagi sebab di dunia ni, aku dah cuba dan berusaha jalankan tanggungjawab aku.

"Niat aku tak ada lain. Selain daripada nak ajak seramai manusia untuk sama-sama berusaha untuk ke syurga Allah. Niat dakwah," ujarnya.

Begitupun, Zul tidak mendedahkan isu berkaitan mengenai tindakannya yang membuat teguran itu. Bagaimanapun, terdahulu, dalam satu posting berasingan di Instagram Story, Zul turut ada menegur hal berkaitan cabaran lagu 'Empat Dara' yang tular.

Sebelum ini, Zul dikatakan mula melakukan penghijrahan selepas menyertai program realiti, Gegar Vaganza musim kedua (GV2) pada 2015.

www.myartis.com / Sumber & foto: Rotikaya, Astro Gempak & Instagram Zul Handy Black

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUI PERNAH BERKAHWIN, 6 BULAN BERCERAI - ISTERI TEGAR TAK KISAH KECAMAN

"Ya, pernah berkahwin tetapi hanya bertahan selama enam bulan. Tapi saya tak ambil kisah dengan kecaman orang yang menggelarkan saya janda," demikian kata isteri kepada penyanyi Tegar Septian iaitu Sarah Sheika yang mengakui dia sebelum ini pernah mendirikan rumah tangga namun hanya bertahan selama enam bulan.

Menerusi laporan Liputan6, Sarah memberitahu dia tidak kisah dengan tanggapan dan kecaman netizen terhadapnya. Sarah berkongsi perkara itu ketika menjadi tetamu jemputan di program bual bicara, 'Rumpi No Secret' baru-baru ini. Sebelum ini, Tegar yang pernah mencipta nama menerusi lagu 'Aku Yang Dulu Bukanlah Yang Sekarang' mendedahkan sudah berkahwin dengan seorang wanita bernama Sarah Sheilka.

Dalam pada itu, biarpun isterinya merupakan seorang janda namun Tegar tetap memilihnya untuk dijadikan pasangan hidup: "Mungkin sudah jodoh. Pada mulanya saya memang terkejut sebab saya ingat ia hanya penipuan tetapi rupa-rupanya betul," katanya.

Klik untuk gambar besar

www.myartis.com / Sumber & foto: mStar, Instagram Tegar Septian & Sarah Sheika

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALYAH AKUI PERLU PERLAHAN AKTIVITI SENI SEKURANG-KURANGNYA SETAHUN SEBELUM IVF

"Sebagai wanita yang bergelar isteri saya nak sangat untuk ada anak sendiri tapi kita hanya mampu merancang namun Allah yang menentukan.

"Apa yang boleh saya katakan, jadual kerja saya yang terlampau padat membuatkan saya perlu mempertimbangkan waktu sebaik mungkin sebelum melakukan rawatan IVF kerana ia memerlukan tempoh rehat yang panjang misalnya setahun.

"Selagi saya masih memberikan komitmen terhadap nyanyian, agak sukar untuk saya menjalani rawatan dalam masa terdekat ini," kata penyanyi Datin Alyah yang tidak menolak kemungkinan untuk dia dan suami, Datuk Ramli M.S merancang untuk mempunyai zuriat sendiri dalam masa terdekat.

Klik untuk gambar besar

Jelas Alyah bagaimanapun dia perlu memperlahankan aktiviti seni sekurang-kurangnya setahun sebelum memulakan rawatan persenyawaan in-vitro (IVF).

Alyah yang mendirikan rumah tangga dengan Ramli MS dalam sebuah majlis secara rahsia di Indonesia pada 18 Mac 2013 itu mengakui dia kini sudah mulai memperlahankan aktiviti seninya.

"Insya-Allah saya akan melakukan rawatan itu sebab sekarang pun sudah perlahan-lahan aktiviti nyanyian. Lagipun, sekarang saya sudah kurang ghairah untuk membuat persembahan berbanding dulu," tambahnya.

www.myartis.com / Sumber & foto: Astro Gempak & Instagram Sandra Dianne

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MOHON CERAI - LIZA ABDULLAH KINI SAH JANDA

Liza Abdullah, pelakon popular 80-an, akhirnya sah bercerai talak satu di Mahkamah Rendah Syariah Gombak Timur, Kuala Lumpur hari ini.

Artikel terdahulu:

KES MOHON CERAI LIZA ABDULLAH DITANGGUH

Suaminya, Zolkifli Abdul Rahman, 58, melafazkan cerai tersebut secara baik di hadapan Hakim Syarie, Shaiful Azli Jamaludin. Bagaimanapun, kamar mahkamah jadi pilu apabila pasangan itu menangis teresak-esak sambil berpelukan sebelum lafaz cerai dilakukan.

Dua anak pasangan itu, Zulhaffiz Zarriq, 25, dan Nurwafiez Syahiddah, 21, turut kelihatan menitiskan air mata di ruang tempat duduk ketika lafaz dibuat bapa mereka.
Pilu...Anak kedua Liza dan Zolkifli, Nurwafiez Syahiddah (berjubah hitam) tidak dapat menahan tangisan selepas prosiding penceraian ibu bapanya selesai.

Liza, 50, yang memfailkan permohonan perceraian tersebut menerusi peguam syarie, Sa'adiah Din pada 25 November tahun lalu turut ditemani oleh ahli keluarga dan rakan artis ke mahkamah termasuklah Datuk Shah Rezza dan Ziela Jalil.

Terdahulu, pasangan berkenaan mengakui sudah tidak tinggal sebumbung sejak beberapa tahun lalu. Mereka juga mengakui mengalami konflik berpanjangan dalam rumah tangga yang dibina selama 26 tahun.

"Semuanya selesai dengan baik dan saya tiada komen selain penceraian ini adalah ketentuan Allah," Kata Zolkifli yang menganggap penceraian itu sebagai ketentuan Allah.

Sumber: MStar Online

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


AL-FATIHAH - BAPA PU AZMAN DIJEMPUT ILAHI

Pendakwah bebas, pelakon dan pengacara, Pencetus Ummah (PU) Azman menerusi muat naik di laman Instagram telah berkongsi berita duka dimana bapanya telah menghembuskan nafasnya yang terakhir pada Isnin.

"Ayah Cik Man baru minggal sebentar tadi (Isnin). Doa kan dia ye," tulis PU Azman atau lebih mesra disapa Cik Man ringkas.

Dikesempatan itu juga, Cik Man turut menyeru kepada semua untuk sama-sama mendoakan semoga arwah bapanya itu ditempatkan dikalangan para solihin.

Dalam pada itu, pelakon drama '4 Abdul' ini juga turut merakamkan ucapan penghargaannya buat semua pihak yang telah hadir dan membantu menguruskan jenazah bapanya itu.

Klik untuk gambar besar

"Semoga Allah membalas kalian dengan kebaikkan. Terima kasih banyak kepada yang datang bantu uruskan jenazah ayah Cik Man, yang datang ziarah dan mendoakan. Semoga segala doa kebaikkan itu kembali semula kepada si pendoa," kongsinya lagi.

Meninjau di ruangan komen, rata-rata netizen dan rakan selebriti turut menzahirkan rasa sedih selain turut memberikan kata-kata semangat buat Cik Man.

Pada Januari lalu, Cik Man sempat berkongsi momen indahnya bersama arwah bapa sewaktu menyambut hari kelahirannya di kampung.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ORANG ITU NAK ADA BABY... KITA ADA HALUAN MASING-MASING" - SUFIAN

"Banyak saja sebenarnya komen-komen yang tak berapa positif yang biasa diterima di akaun media sosial saya tetapi saya biarkan saja berlalu pergi. Tetapi apabila seorang individu ini menyatakan tindakan saya selama ini kerana mahu membuatkan si dia rasa bersalah, benda itu sudah tak sepatutnya diungkit balik sebab cerita itu sudah terlalu lama.

"Orang itu pun sudah nak ada baby, kita pun sudah ada haluan masing-masing. Kalau nak bercakap pasal penampilan saya dan nak suruh saya gembira, saya okey. Kalau nak kata apa yang saya buat supaya nak pihak lain rasa bersalah, saya terpanggil untuk menjawab perkara itu supaya tak ada lagi orang yang mengulangi perkara yang sama.

"Kalau tengok konteks yang lebih besar pun, foto terbabit membawa maksud dan mesej yang jelas. Saya rindukan kawan saya, aktiviti diving dan pulau Tioman," demikian kata penyanyi Sufian Suhaimi yang memohon peminat setianya agar tidak lagi mengaitkan dirinya dengan kisah silamnya dengan individu tertentu yang kini sudah jelas punyai kehidupannya sendiri.

Klik untuk gambar besar

Jelas Sufian, tindakan individu yang menulis komentar di akauan Instagramnya baru-baru ini membuatkan dia terpanggil untuk menasihati netizen secara umum agar tidak mengulanginya lagi. Dalam pada itu, kata Sufian dia telah memadamkan status terbabit disebabkan serangan warganet terhadap pengguna terbabit hingga disifatkannya seolah-olah buli siber.

"Saya sudah memadamkan komen itu apabila ada pula komen-komen balas yang berbaur negatif dan menggunakan bahasa kasar yang saya sendiri tidak gemar. Lebih mendukacitakan apabila komen-komen sedemikian datang daripada generasi muda terhadap mak cik itu. Saya rasa biadap sebenarnya apabila situasi itu berlaku di platform yang saya sediakan. Rasa tidak betul!" tambahnya.

Baru-baru ini, sekeping foto milik Sufian mendapat perhatian ramai apabila ada pengguna yang menyifatkan tindakan penyanyi lagu Di Matamu itu seperti cuba membuatkan individu tertentu rasa bersalah. Sufian lantas membalas komen itu dengan menyatakan bahawa dia sudah lama 'move on' dan boleh memiliki teman wanita pada bila-bila masa sahaja.

www.myartis.com / Sumber & foto: Astro Gempak & Instagram Sufian Suhaimi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA BUAT VIDEO SUMBANG - ALIFF SYUKRI MENGAKU TIDAK BERSALAH

Di Mahkamah Sesyen di sini, hari ini, usahawan kosmetik, Datuk Seri Aliff Syukri Kamarzaman mengaku tidak bersalah terhadap empat pertuduhan membuat dan memulakan video bersifat sumbang, April lalu.

Aliff yang juga orang kena saman (OKS), membuat pengakuan tidak bersalah selepas keempat-empat pertuduhan itu dibacakan terhadapnya oleh jurubahasa mahkamah, dan minta dibicarakan.

Usahawan kosmetik itu didakwa mengikut Seksyen 233(1)(a) Akta Komunikasi dan Multimedia (AKMM) 1998 (Akta 588), secara sedar melakukan kesalahan membuat dan memulakan penghantaran komunikasi video bersifat sumbang dengan niat untuk menyakitkan hati orang lain pada 13, 15, 17 dan 21 April lalu, yang dilihat pada 24 April di Suruhanjaya Komunikasi dan Multimedia (SKMM) di Cyberjaya.

Jika sabit kesalahan, Aliff boleh dikenakan hukuman denda tidak lebih RM50,000 atau penjara tidak lebih setahun atau kedua-duanya dan boleh didenda selanjutnya RM1,000 bagi setiap hari kesalahan itu diteruskan jika disabitkan kesalahan.

Timbalan Pendakwa Raya Suruhanjaya Komunikasi dan Multimedia Malaysia (SKMM), Fazril Sani Mohamed Fadzil menawarkan jaminan sebanyak RM10,000 bagi setiap pertuduhan.

Klik untuk gambar besar

Bagaimanapun, peguam mewakili Aliff, Hasshahari Johari Mawi ketika merayu pengurangan jumlah jaminan, berkata, Aliff, 35, bekerja sendiri dan sudah berkahwin serta mempunyai lima anak tidak mungkin akan melarikan diri daripada menghadiri prosiding.

Beliau berkata, sebagai seorang yang rapat dengan keluarga, anak guamnya sedar perbuatan melarikan diri itu akan menyebabkan kepayahan kepada keluarganya. Selain itu, katanya, sebagai ahli perniagaan, Aliff bertanggungjawab terhadap ramai pekerjanya.

"Tidak ada dalam apa jua keadaan menunjukkan tertuduh enggan bekerjasama atau melawan atau ingkar kepada arahan mana-mana pihak berkuasa. Saya percaya mahkamah berpegang kepada tidak bersalah sehingga dibuktikan sebaliknya," katanya.

Sementara itu, peguam Awang Armadajaya Awang Mahmud berkata, jaminan bukanlah suatu hukuman atau sebagai pertukaran kepada denda. Katanya, jaminan bertujuan untuk memastikan kehadiran selain semua empat pertuduhan itu membabitkan kesalahan sama. Beliau berkata, adalah tidak munasabah setiap pertuduhan dikenakan jaminan berbeza.

"Dalam neraca yang mengimbangkan antara seorang itu tidak bersalah sehingga dibuktikan sebaliknya dan kewajipan menghadiri perbicaraan ia tidak seharusnya dijadikan hukuman," katanya.

Justeru, pembelaan memohon jaminan RM1,500 untuk semua pertuduhan. Hakim Ahmad Rizki Abdul Jalil menetapkan jaminan RM5,000 bagi setiap pertuduhan dengan seorang penjamin dan menetapkan 25 November ini sebagai tarikh sebutan semula kes bagi serahan dokumen. Aliff membayar jaminan RM20,000.

Pada April lalu, Aliff dipanggil ke pejabat SKMM di Cyberjaya untuk membantu siasatan membabitkan penayangan klip video lagu bertajuk Kelepak Kelepuk yang dimuat naik melalui media sosialnya.

Penayangan video berkenaan melalui media sosial mendapat kecaman ramai pihak berikutan ia memaparkan sekumpulan penari lelaki bersolek dan berperwatakan lembut dengan tarian mencolok mata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADIK AKUI NADZMI & ARDELL MESRA TAPI TAK PERNAH BERSENTUHAN

Majlis pernikahan pelakon Nadzmi Adhwa bersama teman baiknya, pelakon Ardell Aryana sehingga kini masih menjadi bualan netizen walaupun sudah beberapa hari diijabkabulkan. Mana taknya, video rakaman yang menunjukkan Ardell sedang menggigil ketika hendak disarungkan cincin telah viral dan hangat dibincangkan di laman sosial.

Terkilan terus dikecam, adik kepada Nadzmi iaitu Nadzim Adzham tampil bersuara. Menurutnya, selaku seorang yang cukup rapat dengan keduanya, mereka sangatlah menjaga batas sepanjang perkenalan dan 'aksi menggigil' itu berlaku tanpa dirancang.

Jelas Nadzim lagi, setiap kali abang dan kakak iparnya itu keluar bersama dengannya, memang tidak pernah nampak mereka bersentuhan walaupun pasangan itu tampak mesra kerana mereka tersangatlah menjaga batas pergaulan diantara mereka.

Klik untuk gambar besar

Dalam masa sama, Adzham turut menafikan aksi menggigil ketika disarungkan cincin hanyalah lakonan, hanya kerana kerjaya mereka sebagai pelakon dan meminta netizen berhenti mengecam pasangan itu lagi. Rata-rata netizen memahami penjelasan yang dibuat Nadzim dan hairan mengapa insiden terbabit diperbesarkan.

Mereka turut memohon supaya individu yang kecam itu mengubah mentaliti dan tidak memperbesarkan perkara yang kecil sebegini. Ramai juga yang memuji dan kagum dengan sikap mereka yang menjaga batas pergaulan. Terdahulu aksi Ardell yang menggigil ketika disarungkan cincin dikritik netizen apabila ramai mendakwa mereka 'berdrama', sebaliknya sebelum ini mereka bebas bertepuk tampar dan bersentuhan.

www.myartis.com / Sumber & foto: Oh Bulan, Rotikaya, Instagram Ardell Aryana, Nadzmi Adhwa & @amirnaufalphotography

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DERITA LUMPUH - IZAM EYE MOHON SUMBANGAN, TAK KISAH KATA ORANG

"Sebelum ini, saya mampu bertahan apabila menyanyi menggunakan kerusi roda. Jadi, saya masih ada sumber pendapatan untuk menanggung keluarga. Bagaimanapun, sekarang saya berdepan dengan situasi getir hilang punca pendapatan berikutan tempoh PKP. Lagipun, mahu menyambut Ramadan. Saya mempunyai dua isteri dan tujuh cahaya mata.

"Saya risau nasib diri dan keluarga, lebih lagi dalam keadaan diri menderita penyakit lumpuh separuh badan," demikian ujar vokalis kumpulan EYE, Izam, 52, yang menderita penyakit lumpuh separuh badan sejak hampir setahun lalu, namun semangatnya masih kuat untuk berjuang biarpun dalam keadaan sedemikian.

Tiada keupayaan pada diri tidak sesekali membuatkan Izam putus asa dalam mencari sesuap rezeki bagi menanggung dua isteri dan tujuh cahaya mata. Biarpun tidak mampu ligat seperti biasa kerana pergerakannya terbatas, jalan senget dan tak sempurna. Namun, penyanyi lagu 'Izinkan Selamanya Namamu Di Hati' itu masih mempunyai kudrat memenuhi undangan nyanyian, biarpun menyanyi atas kerusi roda.

Bagaimanapun, kini, Izam atau nama penuhnya, Mohd Izam Mohd Arshad menempuh situasi sukar apabila hilang punca pendapatan dalam tempoh Perintah Kawalan Pergerakan (PKP) dikuatkuasa pada 18 Mac lalu. Terbaharu, tersebar posternya meminta sumbangan orang ramai dalam membantu meringankan bebanannya.

Klik untuk gambar besar

Izam berkata, ini kali kedua dirinya terpaksa menebal muka meminta sumbangan orang ramai: "Saya kali pertama meminta sumbangan ketika mula diserang penyakit lumpuh, kira-kira 11 bulan lalu. Bagaimanapun, tidak berpanjangan kerana saya masih gigih mencari rezeki menyanyi.

"Secara kebetulan, saya menerima undangan persembahan kecil termasuk membantu badan bukan kerajaan (NGO) membantu fakir miskin di Sabah. Kini, saya tiada pilihan dan terpaksa minta sumbangan. Saya amat terdesak. Kalau fikir malu, ia tidak membawa kesudahan. Orang nak kata apa, terpulang," tuturnya.

Menurut Izam, dia sangat memerlukan bantuan dari segi makanan, barangan keperluan dan perbelanjaan untuk rawatan serta ubat-ubatan. Bagaimanapun, Izam meluahkan rasa syukur kerana menerima sumbangan daripada beberapa pihak antaranya penyanyi Nash Lefthanded.

"Sebelum ini, ada la income daripada show dan perniagaan minyak wangi. Sekarang ini pendapatan saya memang dah tak ada sejak kena serangan angin ahmar Jun tahun lalu. Dua rumah sewa nak kena bayar, anak saya ada tujuh orang nak kena tanggung, memang pening kepala memikirkannya. Saya pun dah tiga bulan terpaksa berhenti buat rawatan.

"Duit simpanan saya pun hampir nak habis sebab banyak guna beli barangan keperluan. Jadi, saya memang mengharapkan sumbangan daripada orang ramai. Tapi saya bersyukur ada yang memberi bantuan antara Nash. Sebenarnya ramai orang tak tahu keadaan saya sebab tak heboh kepada umum," kata Izam yang mempunyai dua orang isteri iaitu Hayatie Rahmat dan Rosmawati serta dikurniakan tujuh anak.

Dalam pada itu, Izam memberitahu biarpun keadaannya semakin beransur pulih dan tidak lagi memerlukan kerusi roda namun pergerakannya masih terbatas: "Alhamdulillah, keadaan saya bertambah baik dan sekarang ini bukan tak sihat tapi kurang sihat. Kerusi roda pun hanya untuk standby sahaja tapi badan tak berapa kuat.

"Kalau sebelum ini saya hanya terbaring saja tapi sekarang dah boleh berjalan. Cuma, kaki kanan dan tangan saya tak kuat. Saya tak nak layan sakit, kena cuba kuatkan diri. Selalunya orang kata akan baik dalam lima atau enam bulan tapi hakikatnya sampai masih belum baik," ujarnya.

www.myartis.com / Sumber: Berita Harian & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAT LAPORAN POLIS - SITI NORDIANA TUNTUT PERMOHONAN MAAF

Baru-baru ini, nama penyanyi dan pelako Siti Nordiana telah dibabitkan dalam Instagram Live lima individu. Dek kerana itu, Siti Nordiana atau lebih mesra disapa Nana, menerusi peguamnya Abang Azlan Abang Ariffin telah membuat laporan di Ibu Pejabat Polis Daerah (IPD) Cheras, di sini, jam 9.42 pagi hari ini.

Siti Nordiana, 36, mengambil keputusan itu bagi membersihkan namanya daripada dakwaan berunsur fitnah yang jelas boleh menjejaskan nama dan reputasinya. Penyanyi lagu 'Cukup Derita' Itu berkata, dia terkilan apabila permasalahan yang sepatutnya boleh dibincang secara profesional itu dibawa ke mata khalayak.

"Sebenarnya saya enggan ambil tahu jika hal sebegitu dibincangkan dalam kalangan mereka saja. Sebelum ini pun saya sudah ada dengar ura-ura mengenai diri saya jadi bahan percakapan tapi tak ambil tahu sebab nak fokus kepada kerjaya saya. Yang saya ralat adalah apabila perbincangan itu dibuat menerusi Instagram Live pula. Saya tak pasti kenapa dan kalau ada hal yang mereka tak puas hati, kenapa perlu dibuat siaran langsung kerana boleh saja berhubung secara profesional," katanya.

Penyanyi lagu 'Memori Berkasih' bersama arwah Achik Spin itu berkata, antara perkara dinyatakan dalam laporan polis itu adalah penafian terhadap segala dakwaan yang dibuat semua individu terbabit.

Klik untuk gambar besar

"Sebelum ini, Nana memang terdengar cerita mereka memburukkan Nana sesama mereka. Tetapi, Nana pejamkan mata dan tak mahu ambil peduli. Namun, apabila sudah membabitkan 'live' dalam media sosial, Nana sudah tidak boleh bersabar. Ia jelas menjatuhkan reputasi Nana dan disebabkan itu, Nana ambil tindakan ini," jelasnya pada sidang media secara virtual, hari ini.

Sementara itu, Abang Azlan berkata, laporan itu dibuat kerana mahu melindungi penyanyi itu daripada terus menjadi mangsa fitnah yang boleh mencalarkan imej bersih yang dibina selama ini. Susulan itu, Abang Azlan memaklumkan Siti Nordiana akan menghantar notis tuntutan permohonan maaf secara terbuka kepada semua individu terbabit, Isnin ini.

"Laporan polis itu adalah satu 'covering note' atau sebagai pelindung kepada anak guam kami terhadap segala fitnah dan tohmahan yang dilakukan. Walaupun IG Live itu sudah dipadam daripada akaun milik pihak terbabit, tetapi ia sudah dimuat naik ke akaun YouTube yang lain. Saya menonton kembali siaran IG Live itu. Saya dapati perbualan mereka itu memang merujuk kepada Siti Nordiana dan segala penyataan berbaur fitnah dan kurang menyenangkan itu ditujukan kepada Siti Nordiana.

"Saya dan pihak Siti Nordiana sedang membuat draf tuntutan permohonan maaf secara terbuka dan terma lain. Ia akan diserahkan kepada mereka, Isnin ini. Dalam notis itu, kami menuntut mereka membuat permohonan maaf secara terbuka dalam masa 24 jam hingga 48 jam, bergantung kepada anak guam kami. Kami tidak mahu beri masa terlalu lama kerana tak mahu imej anak guam kami menjadi bertambah buruk," ujarnya.

Sementara itu, ketika ditanya Siti Nordiana sama ada sedia menyelesaikan kes itu secara baik jika dipinta, penyanyi lagu Hatiku Milikmu dan Angkara ini bersifat terbuka mengenainya.

"Insya-Allah, Nana faham benda ini. Kita manusia biasa dan tak sempurna. Apapun, Nana akan serahkan perkara ini kepada peguam dan kita tengoklah bagaimana hasil perbincangan itu nanti," kata Penyanyi Wanita Popular, Anugerah Bintang Popular BH (ABPBH) Ke-32 ini.

Mengenai dakwaan mereka pernah menghantar mesej kepadanya untuk menyelesaikan kemelut yang berlaku, Siti Nordiana mengesahkan perkara itu: "Cuma, katanya, dia lebih suka jika perkara itu dibuat dengan lebih profesional iaitu bersemuka. Nana memang ada menerima mesej mereka tetapi Nana tidak berkesempatan membalasnya. Lagipun, Nana lebih suka jika perkara ini diselesaikan secara berdepan dan bukan melalui mesej kerana Nana tak mahu mesej itu nanti dimanipulasikan," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


15 GAMBAR - RAGAM HAFIZ HAMIDUN DI TANAH SUCI MEKAH

"Kepada Media, TV, radio Malaysia, mohon tunda segala hiburan," demikian kata Hafiz Hamidun bagi menghormati keluarga penumpang MH370 yang hilang.

Untuk makluman, Hafiz kini berada di Tanah Suci Mekah bagi mengerjakan umrah sambil melawat tempat bersejarah Islam. Di sana juga, dia sempat bertemu rakan-rakan seangkatan yang lain seperti AlFadhil Ustaz Sallehhuddin Nasir untuk bertukar pendapat.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


LEPAS ISU BERHENTIKAN ANAK SEKOLAH - KINI ZUL YAHYA BAHAS PASAL VAKSIN PULA

"Dah begitu lama umat Islam memilik vaksin yang bukan sekadar mencegah tapi mampu menyembuhkan. Habbatus Sauda dan madu tapi tak yakin dengan sunnah, lebih yakin dengan perubatan lain yang belum tentu jaminannya. Bukan madu tiga ya," ujar bekas pelakon Zul Yahya.

Nampaknya kenyataan Zul berhubung isu agama terus menjadi perhatian warga maya apabila ramai yang masih tidak berpuas hati. Sebelum ini, Zul mencetuskan perdebatan ramai mengenai tindakan memberhentikan anak sekolah demmi beri pendidikan agama.

Terkini menerusi posting terbaru di laman Instagram, Zul muncul pula dengan isu vaksin dimana dia menyatakan umat Islam sudah lama memiliki vaksin. Kenyataan terbarunya itu terus mengundang pelbagai reaksi yang kebanyankan mereka cuba menasihati pelakon itu untuk mengubah fahaman berkenaan. Ada yang menganggap perspektif dan fahaman pelakon itu agak sempit dan tidak meluas.

Klik untuk gambar besar

"Simple je bang, jangan melihat dengan pandangan lalat, semua nampak busuk. Berlapang dada la wahai Zul Yahya" - "Betul tak nafikan sunnah Rasullulah sememangnya mujarab, tapi janganlah kita ketepi sunnah yang lain. Islam itu luas" - "Amalkan dua-dua, seimbang sunnah dan sains," tulis beberapa warga maya.

Terdahulu, Zul berkongsi pandangannya untuk tidak meneruskan persekolahan anak-anaknya di Instagram dan Facebook hingga mencetuskan pelbagai keraguan dan provokasi. Mengambil contoh daripada dirinya sendiri yang tidak mempunyai sijil persekolahan, Zul menegaskan rezeki akan mencurah-curah sekiranya tidak putus usaha.

"Saya dan isteri berpakat ini jalan yang terbaik. Hari ini bukan zaman nak kejar anak dapat berapa A tapi ilmu akhirat yang masih lagi nipis. Mereka memang sudah diberhentikan sekolah. Apa yang penting adalah ilmu agama. Dalam agama pasti ada kejayaan, bukan di akhirat tetapi di dunia lagi.

"Dunia semakin tua takkan tak nampak, sistem yang datang kepada kita hari ini luar biasa dan ramai yang rasa boleh hidup lama. Saya sendiri sudah berusia 50 tahun, apa akan jadi 50 tahun akan datang. Bagaimana agama dalam diri anak-anak kita? Mampukah degree dan master menyelamatkan mereka daripada dajjal?

"Sijil pada anak-anak pun belum tentu berikan kehidupan. Saya pun SRP tak ada, menulis tak pandai tapi Allahuakbar, Allah bagi rezeki macam-macam bentuk. Yang penting usaha, kalau ada sijil tapi malas tak guna juga," katanya.

www.myartis.com / Sumber & foto: Astro Gempak & Instagram Zul Yahya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - VIVY YUSOF KINI HAMIL ANAK KEEMPAT

"Maybe this one will look like you, @fadzaanuar. Say hello soon to Baby No. 4, everyone. #alhamdulillah," demikianlah tulis usahawan dan pengasas tudung dUCk Scarves, Datin Vivy Yusof yang mengumumkan berita gembira dimana dia kini hamil anak keempat.

Berkongsi berita gembira di laman Instagram, Vivy turut memuat naik gambar memaparkan alat ujian kehamilan serta meluahkan rasa syukur di atas rezeki zuriat tersebut.

Menerusi satu lagi perkongsian, Vivy turut memuat naik video reaksi suaminya, Datuk Fadzarudin Shah Anuar sebaik sahaja mendapat tahu mengenai kehamilan tersebut.

Klik untuk gambar besar

"Fadza's reaction to Baby No 4 SO. MANY. QUESTIONS. How, when, what, whose also.  I gave it to him on his birthday and he thought I bought him a dUCk phone cover... #rememberwhenhesaidsarahisthelastbaby... #welloopssss," tulisnya lagi.

Perkongsian Vivy itu mendapat pelbagai reaksi daripada rakan artis netizen yang mengucapkan tahniah serta mendoakan proses kehamilan berjalan dengan lancar.

Untuk makluman, Vivy dan Fadza mendirikan rumah tangga pada tahun 2012 dan dikurniakan tiga cahaya mata iaitu Daniel Azim Shah, Mariam Iman Shah dan Sarah Ilham Shah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IQRAM DINZLY BUAT HAL LAGI, RAKAM VIDEO AKSI LUCAH KETIKA RAMADAN?

Nampaknya pelakon Iqram Dinzly dilihat sekali lagi berkelakuan pelik apabila tampil dengan aksi lucah dan ghairah pada sesi live di akaun Bigo miliknya kelmarin. Menerusi sesi live tersebut, Iqram yang berpakaian jubah itu dilihat memasukkan bahagian tangan kanannya ke dalam baju sebelum melakukan aksi seakan-akan beronani: "Siapa buat aku pan*** dapat bawah.

Sesi live itu walau bagaimanapun hanya berlangsung selama 40 minit 43 saat sebelum disekat oleh Bigo selepas melanggar garis panduan aplikasi terbabit. Jika benar perkara itu dilakukan oleh Iqram, kami merasakan ia tidak manis apatah lagi ketika bulan yang mulia ini. Sehingga kini akaun Bigo milik Iqram mempunyai 40,900 pengikut dengan kutipan 'beans' sebanyak 224,000.

Untuk pengetahuan anda, ini bukan kali pertama pelakon ini tampil dengan aksi seperti ini. Iqram sebelum ini pernah kantoi apabila hanya bertuala putih sambil melakukan aksi ghairah menerusi sesi live di akaun Instagramnya.

www.myartis.com / Sumber & foto: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELYANA AMBIL ANAK ANGKAT LELAKI 'SINDROM DOWN'

"Ya, ini anak saya cuma saya tidak melahirkannya. Kini umurnya genap sebulan 24 hari. Terima kasih atas doa-doa anda buat saya sekeluarga," demikian tulis penyanyi Elyana yang mengakui telah mengambil seorang anak angkat lelaki penghidap 'Sindrom Down' yang diberikan nama 'Tulus' sejak sebulan yang lepas.

Elyana ,31, yang sedang bertarung dengan kanser limfoma tahap empat sejak tujuh tahun lalu itu
menjawab soalan-soalan peminat di Insta Story.

Hasil perkahwinan Elyana bersama suami, Khairul Anuar Husin pada 2010 telah dikurniakan seorang cahaya mata perempuan bernama Cinta Sumayyah yang kini berusia tujuh tahun.

Terdahulu, pelantun 'Tak Tercapai Akalmu' ini mengakui pernah hamil anak kedua namun terpaksa digugurkan kerana komplikasi penyakit kanser yang dihadapinya dikhuatiri akan membahayakan diri dan bayi yang dikandung.

Klik untuk gambar besar

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIPERTIKAI PAKAI BAJU BESAR KERANA 'MALU TUNJUK PERUT' - BELLA TEMPELAK NETIZEN

"Bella punya baju raya dua-dua besar sebab mau keselesaan tapi ada akaun palsu beri komen cakap 'kenapa pilih baju besar sebab malu nak tunjuk perut ke'. Astaghfirullahalazim haa sampai mengucap. Siapa pun lah awak di sebalik akaun palsu tu, pertama saya rasa semua dah tahu saya mengandung.

"Kedua kalau hamil wajib ke kena post tunjuk perut dengan baju ketat. Boleh ke saya buat macam tu? Kena kecam tak?" demikian tulis penyanyi dan pelakon Bella Astillah menerusi sebuah entri di Instagram Stories.

Bella menyatakan keputusan untuk mengenakan baju raya bersaiz besar adalah untuk keselesaan diri. Tegas Bella, tidak timbul isu dia berasa malu untuk menunjukkan perut yang makin hari makin membesar memandangkan sudah diketahui umum kini dia sedang hamil.

Klik untuk gambar besar

Isteri kepada penyanyi dan pelakon Aliff Aziz itu menyatakan dia ada melakukan 'maternity shoot' cuma foto itu tidak sesuai untuk dikongsikan buat masa sekarang: "Ada ja gambar 'maternity shoot' tapi masa tu Bella hormat bulan Ramadan tak sesuai untuk post dan sekarang raya macam tak sesuai juga.

"Apapun, hidup ni kena sentiasa mendoakan orang lain sebab roda kehidupan berputar. Bila kita mendoakan kebaikan untuk orang, ada saja kebaikan untuk kita juga," tulisnya lagi.

Kecoh baru-baru ini apabila Bella memaklumkan sudah kembali rujuk dengan Aliff ketika dalam tempoh iddah dan sedang berbadan dua. Bella dan Aliff berkahwin pada 9 September 2016 namun mahligai yang dibina berkecai kerana sikap Aliff sendiri yang kerap curang dengan wanita lain. Hasil perkahwinan, pasangan ini dikurniakan seorang anak, Ayden yang kini berusia tiga tahun.

www.myartis.com / Sumber & foto: Astro Gempak & Instagram Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITI NORDIANA: "BOLEHKAH KELUARGA LELAKI TERIMA JANDA ANAK SATU"

Umum mengetahui mengenai gosip cinta antara penyanyi Siti Nordiana, 35, dengan penyanyi Khai Bahar, 25, yang kini sedang hangat diperkatakan. Siti Nordiana atau lebih mesra disapa Nana itu ketika dihubungi bagi mengulas gosip cinta tersebut, berkata dia bukan tidak mahu berkahwin lagi, tetapi memikirkan penerimaan keluarga bakal mentua terhadap status janda anak satu yang membuatkannya berat hati.

Menurut Nana, sebagai wanita matang, dia tidak boleh mengambil mudah dalam soal cinta semata-mata kerana sedar banyak hati perlu dijaga terutama keluarga belah lelaki sama ada mereka boleh menerima atau tidak status yang dipegangnya itu.

"Selain penerimaan anak tunggal saya, apa yang selalu difikirkan jika nak berkahwin baru ialah status diri sebagai janda anak satu. Sejujurnya, bolehkah keluarga lelaki yang sukakan saya itu terutama ibu bapanya terima status janda anak satu yang saya galas selama ini," katanya ketika dihubungi bagi mengulas gosip cinta membabitkan dirinya dengan penyanyi lelaki popular Khai Bahar, 25.

Apatah lagi, Khai dalam satu temubual bersama media baru-baru ini memaklumkan ibunya, Rosnah Mohamad mengetahui gosip cinta dia dan Nana. Malah, Khai juga memberitahu ibunya menyukai semua kawan baik dan rapatnya termasuk Nana.

Klik untuk gambar besar

Ditanya sama ada sudah bertemu dengan ibu Khai, juara Gegar Vaganza musim kedua itu berkata mereka belum pernah bersua muka. Menurut Nana, dia melihat positif penerimaaan baik ibu Khai terhadap gosip cinta mereka yang timbul hingga menarik perhatian peminat. Katanya, selain cinta dan suka sama suka, penerimaan keluarga bakal pasangan sangat dititikberatkan.

"Restu ibu bapa dalam perkahwinan sangat penting. Apatah lagi, untuk saya yang pernah gagal dalam perkahwinan yang lalu. Saling mencintai dan menerima di antara saya dengan bakal pasangan sahaja tidak cukup untuk kami layak membina rumah tangga" ujarnya.

Gosip cinta Nana dan Khai semakin menjadi bualan hangat terutama dalam kalangan peminat masing-masing sejak muncul dengan lagu duet, 'Satukan Rasa'. Malah, pasangan serasi disukai ramai itu berkerjasama pula dalam drama berjudul 'Satukan Rasa' yang sebagai pelakon utama.

Selain Khai, Nana juga pernah digosip bercinta dengan pelakon Fikry Ibrahim, 25, kerana pernah bergandingan dalam drama. Nana yang popular dengan lagu 'Terus Mencintai' dan 'Hatiku Milikmu' pernah mendirikan rumah tangga dengan pelakon Allahyarham Faizal Yusof pada 2006. Namun, jodoh tidak panjang apabila bercerai pada 2009 dan hasil perkongsian hidup itu, mereka dikurniakan seorang anak lelaki, Mohammad Rayyan Nakhaie, 11.

www.myartis.com / Sumber & foto: Harian Metro & Instagram Siti Nordiana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK MAHU ORANG KELIRU - 'WANI SYAZ' NAMA PENTAS BARU

Baru saja muncul dengan single terbaru, 'Pendusta Cinta', penyanyi kecil molek, Wani memaklumkan yang dia kini mahu dikenali sebagai Wani Syaz.

Menurut Wani atau nama penuhnya Nur Syazwani Selamat, 23, penjenamaan semula dirinya perlu dilakukan bagi mengelakkan kekeliruan peminat.

"Saya akui, ada beberapa penyanyi lain yang turut menggunakan nama pangkal Wani dan ia sedikit sebanyak mengelirukan banyak pihak.

"Ada orang yang pernah memanggil saya dengan nama Wany Hasrita, dan begitulah sebaliknya. Apabila perkara sebegitu berlaku, saya rasa kasihan pula pada Wany.

Klik untuk gambar besar

"Bagaimanapun, saya tidaklah berkecil hati atau marah. Namun, bagi mengelakkan perkara sama berulang, saya memutuskan untuk membuat penjenamaan semula terhadap nama saya menjadi Wany Syaz.

"Nama itu pun diambil daripada nama penuh saya," katanya yang sebelum ini mendapat beberapa nama gelaran seperti 'Wani GGV', 'Wani Alhamdulillah' dan 'Wani Lepaskan'.

Penyanyi berasal dari Batu Pahat, Johor, ini juga berkata, perkara itu sedikit sebanyak memberi kesan terhadap popularitinya walaupun sudah lima tahun bergiat dalam bidang seni.

"Saya akui, faktor nama turut memberi kesan terhadap populariti apabila ramai yang belum mengenali saya.

"Selain itu, saya juga belum mempunyai lagu yang dirasakan cukup kuat untuk membolehkan orang ingat kehadiran saya dalam bidang ini," ujar Wani yang pernah menyertai program realiti, Gema Gegar Vaganza (GGV) musim pertama.

Sementara itu, 'Pendusta Cinta' yang turut menampilkan Waris, semakin mendapat perhatian peminat walaupun pernah berdepan kontroversi apabila tindakan Wani menari dalam video muzik lagu berkenaan mendapat kecaman netizen.

Sehingga kini, video muzik lagu itu sudah pun ditonton lebih 8.8 juta kali sejak ia dikongsi di laman YouTube pada 20 Julai lalu.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REZEKI ANAK - DURIANKIMCHI MERAIH KEMENANGAN DI AYM2021

"Alhamdulillah. Terima kasih semua. Kita akan usaha lagi untuk buat good content. Jangan lupa subscribe, saya boleh jadi lagi gila," tutur selebriti media sosial dan Youtuber, Maryam Younarae apabila dia dan suaminya, Ryzal Ibrahim meraih kemenangan di Anugerah Youtubrity Malaysia 2021 (AYM2021), sekaligus mencatat sejarah tersendiri.

Majlis anugerah yang berlangsung malam semalam telah menyaksikan Maryam dan Ryzal menerusi YouTube Duriankimchi membawa pulang anugerah AYM bagi kategori Saluran Vlog Terbaik.

Melihat pada ruangan komen, kebanyakan netizen menganggap anugerah diterima merupakan satu rezeki buat anak pasangan berkenaan.

"Rezeki untuk si comel." - "Tahniah semoga dimurahkan rezeki dan buat content best." - "Tahniah kak Maryam Abg Rizal you are the best YouTube," tulis beberapa netizen.

Klik untuk gambar besar

Sekadar info, menerusi anugerah yang sama YouTuber Isa Isarb diangkat sebagai pemenang Youtubrity Terbaik Malaysia di AYM2021.

Dalam anugerah yang julung kali diadakan itu, Isa menewaskan lapan lagi calon YouTuber lain bagi kategori utama berkenaan antaranya Syahmi Sazli, ASA Production, Alief Irfan, Soloz Club, Mr Kokom serta Che Nom.

Untuk makluman, pasangan ini berkahwin pada 15 Ogos 2019. Pasangan itu kemudian bergelar ibu dan ayah selepas menimang cahaya mata sulung mereka, Rina pada Oktober 2021.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CATRIONA ROSS TEGUR PESERTA ATNM2 BIADAB BELAKANG PENTAS

Program All Together Now Malaysia musim ke-2 (ATNM2) yang baru memasuki minggu kedua itu nampaknya sudah ada cerita tak sedap didengar apabila salah seorang peserta menjadi bualan kerana dikatakan bersikap biadab dan tidak menghormati para juri.

Menerusi video tular itu, peserta remaja berusia 16 tahun itu menjawab dengan kata-kata sinis apabila ditanyakan oleh salah salah seorang jurinya iaitu Catriona Ross. Remaja itu dilihat angkuh menjawab soalan daripada Catriona serta seolah turut membuat mimik muka.

"Mestilah minat, kalau tak buat apa I bawa," kata remaja tersebut apabila reaksinya itu kurang disenangi juri lain termasuk komposer terkenal, Ajai dan Datuk Shafinaz Selamat.

Klik untuk gambar besar

Susulan itu, Catriona bertindak menegur dan memberikan nasihat kepada gadis tersebut di belakang pentas bahawa attitude atau tingkah laku seseorang itu melambangkan siapa diri individu tersebut.

Tindakan Catriona itu mendapat pelbagai reaksi daripada rakan artis dan netizen yang yang memuji pelakon itu yang memberikan nasihat dengan lemah lembut tanpa menjatuhkan peserta terbabit.

  ________ IKLAN ________ JUALAN 12.12 HARI JADI SHOPEE. JOM BOOKING Ayuh dapatkan pelbagai tawaran hebat di Shopee sempena jualan Hari Jadi Shopee yang bermula 12 malam 12 Disember ini. Memang banyak tawaran disediakan termasuk hadiah hebat dan voucher istimewa. Anda boleh booking dulu barangan mahal yang dijual dengan harga murah. Hanya RM12 sahaja. Barangan tersebut adalah terhad, sapa cepat dia dapat.Untuk info, pelanggan baru juga akan mendapat voucher  pembelian barangan pertama dengan diskaun besar. Kalau kena harga, anda mungkin boleh dapat barangan itu secara percuma.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI MURTAD & BERSEMBUYI - SAJAT KATA PIHAK BERKUASA TIDAK MENCARINYA

"Kata kita murtad, suka hati saja (buat tohmahan). Bila masa (saya) menyorok. Muka cantik hendak menyorok? Merepek!" itulah kata-kata usahawan kosmetik Nur Sajat yang tampil menjawab beberapa soalan termasuk isu murtad dan dakwaan bersembunyi daripada pihak JAIS dan polis.

Sudah hampir sebulan diburu Jabatan Agama Islam Selangor (JAIS), bagaimanapun Sajat dilihat masih aktif di media sosial. Menerusi video live terbaru di laman Instagram pagi semalam, Sajat bagaimanapun tidak menunjukkan wajah kepada warganet selain mengatakan dirinya dalam keadaan baik.

Sajat atau nama sebenarnya Muhammad Sajjad Kamaruzzaman menafikan dirinya keluar Islam dan juga kononnya dia bersembunyi selepas waran tangkap dikeluarkan susulan gagal hadir untuk sebutan semula kes di mahkamah pada 23 Februari lalu.

Kata Sajat lagi, pihak berkuasa tidak mencarinya, serta yakin polis mempunyai kes atau urusan lain yang lebih penting berbanding dirinya. Difahamkan, itu adalah merupakan kemunculan pertama Sajat di Instagram sejak pihak berkuasa berusaha menjejakinya.

Klik untuk gambar besar

www.myartis.com / Sumber: Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MELIA AIMIELLIA  AKHIRNYA KANTOI??

Meskipun menafikan Screenshot video bogel berdurasi 30 saat yang heboh diperkatakan dewasa ini adalah miliknya, namun akhirnya gambar telah menceritakan segalanya. Aksi wanita 18SX yang kononnya 'pelanduk dua serupa' dikesan memakai dua cincin dijari persis dua cincin yang dipakai Melia ketika gambarnya dirakam di Jelajah Festival Filem Malaysia Ke-24.

“Saya menafikan sekeras-kerasnya tentang gosip yang tersebar mengenai diri saya. Selepas melihat gambar tu, hampir tergelak pun ada kerana itu bukan saya. Lucu betul,” ujar Melia dipetik sebagai berkata ketika dihubungi media semalam.

'Gambar bercerita' - klik untuk imej besar...

“Saya agak terkejut dan terkilan sebenarnya, tapi sedikit pun saya tak takut dengan gosip ini sebab itu bukan saya. Saya akan cuba bersihkan nama saya selepas ini, Insyaallah.

“Terserahlah, kalau orang mahu percaya atau tidak. Saya tak paksa orang untuk percaya, hanya orang (Ibu) yang kenal dan rapat dengan saya tahu bentuk tubuh saya,” tambahnya lagi.

Kesimpulannya sekarang, mampukah Melia membersihkan namanya setelah wujudnya bukti-bukti yang didakwa segelintir blog itu? Harap-harap, Melia tabah dan mampu menunjukkan kebenaran dia tidak bersalah bagi menangkis semua dakwaan tersebut. Amin.


29 FOTO - SAMBUTAN HARI LAHIR ANAK ASHRAF MUSLIM, SARAH YANG KE-5

Pelakon Ashraf Muslim atau nama penuhnya Mohd Ashraf Muslim baru-baru ini telah menyambut hari kelahiran anak perempuan sulungnya iaitu Sarah Ashraf yang ke-5 tahun.

Sekitar majlis yang turut dihadiri kedua-dua isteri Ashraf, Noor Dayana Lokman dan Wan Sakinah Saburi itu telah dikongsikan menerusi laman Instagram pelakon yang berasal dari Teluk Mas, Melaka ini. Walaupun, majlis hari lahir tersebut di sambut secara kecil-kecilan namun ia tetap kelihatan meriah dan ceria.

Untuk makluman, Ashraf mempunyai dua orang isteri iaitu Dayana (isteri pertama) dan Sakinah (isteri kedua). Hasil perkahwinan bersama Dayana pada 2011, mereka dikurniakan anak lelaki, Anas Ashraf yang dilahirkan pada 10 Disember 2015.

Manakala dengan Sakinah yang dinikahnya pada 2013 itu pula, dikurniakan tiga cahaya mata iaitu Sarah Ashraf (5 April 2014), Adam Ashraf, (14 September 2015) dan Safiyyah Ashraf (3 September 2018).

Klik untuk gambar besar

www.myartis.com / Sumber & foto: Media Hiburan & Instagram Ashraf Muslim

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU HANTU BONCENG SELESAI  - USTAZ NASRUDIN

Satu pertemuan di antara Ketua Dewan Pemuda PAS Malaysia (DPPM), Ustaz Nasrudin Hassan, dan Saudara Ahmad Idham Ahmad Nadzri, penerbit dan pengarah filem Hantu Bonceng, telah diadakan, bagi membincangkan beberapa isu yang diperkatakan oleh media sebelum ini.

Dalam pertemuan tersebut, kedua-dua pihak telah menyuarakan hasrat dan memberi penjelasan mengenai perkara tersebut. Hasil dari pertemuan itu, pihak Dewan Pemuda PAS dengan Excellent Pictures telah mencapai kata sepakat dan berpuas hati dengan semua penjelasan malah sebulat suara menyelesaikan masalah berbangkit dalam suasana yang cukup mesra.

Ahmad Idham merasakan pertemuan ini memberikan hasil yang cukup positif. Selain itu, ianya juga menunjukkan sifat keterbukaan kedua-dua belah pihak dalam menerima sebarang cadangan sekaligus memperbaiki penghasilan filem akan datang serta memberi nilai baik kepada industri perfileman tempatan, amnya.

Mencapai kata sepakat dalam beberapa isu yang diperkatakan, Ustaz Nasrudin telah menegaskan, mereka (Dewan Pemuda) sentiasa bersedia menyokong genre filem dan industri ini, yang boleh membawa mesej yang baik kepada masyarakat umum.

Dalam pertemuan itu juga, Ahmad Idham berkesempatan memberi penerangan kepada DPPM berkaitan senario industri perfileman tempatan, sekaligus mencuit minat Dewan Pemuda PAS dalam bidang perfileman.

Ustaz Nasrudin dan Ahmad Idham, juga telah berjaya menyelesaikan masalah yang heboh diperkatakan dengan baik setelah kedua–dua belah pihak saling memberi dan mendengar penjelasan serta mengenali antara satu sama lain.

Dalam kesempatan ini juga, kedua- dua belah pihak memohon agar isu berkaitan filem Hantu Bonceng tidak lagi diperbesar atau dipertikaikan oleh mana-mana pihak kerana ia telah diselesaikan dalam pertemuan tersebut.

Terdahulu, Jabatan Kemajuan Islam Malaysia (Jakim) mengesahkan dialog mengenai syahadah dalam filem Hantu Bonceng tidak mempersendakan Nabi Muhammad.

Pengesahan itu dibuat setelah pegawai jabatan berkenaan menonton filem itu, kata Pengerusi Lembaga Penapis Filem (LFP) Datuk Raja Azahar Raja Abdul Manap.

Beliau berkata dalam babak pelawak terkenal Zizan yang sedang terlantar di hospital selepas kemalangan jalan raya yang menyebabkan wanita yang membonceng motosikalnya maut, Zizan telah mengucap kalimah syahadah setiap kali muncul wajah wanita yang maut itu.

“Dalam kesemua kalimah (Zizan) ada elemen berhenti sekejap. Oleh itu, tidak timbul sama sekali isu mempersendakan syahadah kerana perkataan syaitan tidak disebut dalam satu nafas,” katanya dalam kenyataan Khamis lalu.

“LPF sejak kali pertama menapis filem ini telah memberi perhatian yang teliti sebelum membuat keputusan. Lembaga sentiasa berpegang kepada empat elemen utama dalam sesuatu penapisan iaitu keselamatan dan ketenteraman awam, keagamaan, sosio budaya, ketertiban dan ketatasulisaan.

“Dalam isu ini elemen keagamaan telah diberi perhatian cermat dan teliti oleh lembaga,” tambahnya.


"SAYA BUAT PEMBEDAHAN BARIATRIK INI UNTUK KESIHATAN, BUKAN UNTUK KECANTIKAN " - ALYAH

Pada 21 Mac lalu, penyanyi Datin Alyah telah menjalani pembedahan bariatrik bagi merawat masalah gastrik serius yang dihadapinya sejak sekian lama sehingga menyebabkan dia mengalami penambahan berat badan sebanyak 18 kilogram (kg).

Disebabkan masalah tersebut, Alyah atau nama sebenarnya Noor Hasliah Abu Hassan, 41, berkata dia mengalami kesukaran untuk bergerak, solat dan tidak selesa ketika menyanyi.

"Saya buat pembedahan bariatrik ini untuk kesihatan, bukan untuk kecantikan. Bila ada masalah gastrik, saya sentiasa makan tidak tentu masa dan kerap. Bila berat badan naik, saya rasa sukar untuk bergerak, solat dan tidak selesa ketika menyanyi.

Klik untuk gambar besar

"Menerusi pertemuan dengan pakar bariatrik, Dr Mustafa Mohammed Taher, dia mencadangkan saya menjalani pembedahan bariatrik. Pembedahan itu bukan sahaja mengatasi masalah gastrik, tetapi juga mengurangkan risiko saya mengalami masalah kesihatan lain seperti kencing manis, darah tinggi atau kolestrol pada masa akan datang. Jadi bila kita sihat, secara automatik kita akan cantik, bukan sahaja luaran, tetapi juga dalaman," katanya.

Berkongsi perjalanan pembedahan itu menerusi hantaran video di laman Instagram sebagai maklumat kepada peminat, isteri kepada pengarah muzik terkenal, Datuk Ramli MS itu juga bersyukur kerana mendapat tajaan daripada Dr Mustafa bagi menjalani prosedur berkenaan.

"Saya menjalinkan kerjasama dengan Dr Mustafa untuk mendidik dan menjelaskan kepada umum bahawa pembedahan bariatrik ini bukan dibuat kerana kecantikan semata-mata," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM ISU MASK 'HAUK' - JOVIAN MANDAGIE TAMPIL JELASKAN, AKUI TIADA NIAT MEMPERKECILKAN

"Saya nak jelaskan sikit pasal pelitup muka "hauk" tempoh hari. Banyak yang salah faham, apa yg saya maksudkan tu ialah pelitup muka "Jovian Mask Tiruan" yang berleluasa di pasaran. Tak ada niat saya nak memperkecilkan mana-mana jenama pelitup muka lain di pasaran. Lebih 2 tahun Jovian Mask tiruan berada di pasaran mengambil kesempatan guna design kami, monogram kami, gambar promosi kami, nama kami, dan logo kami untuk kepentingan masing-masing sehingga menipu pengguna.

"Saya rasa sesuai lah saya gunakan istilah hauk tu pada mereka ni. Ini semua kerja mafia! Tapi, kalau ada yang tersinggung dengan statement saya, tak ada niat nak guris hati anda.

"Issue sirim, bukan permintaan saya mahupun keuntungan bagi saya. FYI, once the law imposed it will incur most cost to us as sellers? Dari mana pulak saya akan untung lebih? And I can guarantee you all that my brand is not the first to have sirim stamp. Banyak brand di luar yang dah ada sirim stamp. Kita ni baru je nak apply

"Ramadhan bulan suci ni, bukan saja puasa perut. Patutnya pertuturan pun patut dijaga. Tak perlu kut nak caci maki saya dan fitnah yang bukan-bukan tentang business saya. Jenama Jovian dah berada di pasaran 15 tahun, makin berkembang atas reputasi dan kualiti barangan kami. Bukan sebab-sebab lain.

Klik untuk gambar besar

"Alhamdulillah, Jovian Mask berjaya berada dalam pasaran kerana sokongan semua Jovianista atas kualiti nya yang memang bagus. Anti jerawat dan mudah bernafas tu tak boleh dinafikan. Jovian Mask kini dipasarkan oleh lebih 6000 pengedar; 7 Eleven, Aeon Mall/Big, Watson, Lotus, Shopee, Jstore, Jovian VIPPS, Dropshippers, Shell, @jovianselcare dan banyak lagi farmasi di pasaran.

"Saya harap isu ini habis di sini. Siapa yang dah menyumpah saya, lain kali selidik dan tanya dulu.. Nevertheless saya doakan anda semua panjang umur dan bahagia dunia akhirat," tulis pereka fesyen terkenal, Datuk Jovian Mandagie yang tampil menjelaskan selepas menerima kecaman netizen dek kerana kenyataannya menggunakan perkataan hauk dan dalam masa sama mempromosikan pelitup muka jenamanya yang bakal memperolehi cop SIRIM.

Menerusi tinjauan di media sosial, rata-ratanya panas hati dengan kenyataan Jovian yang dianggap sebagai mementingkan diri sendiri memandangkan menantu Perdana Menteri, Datuk Seri Ismail Sabri itu juga merupakan seorang usahawan.

Netizen juga berpendapat Jovian seharusnya memikirkan tentang banyak perkara sebelum mengeluarkan sebarang kenyataan termasuklah golongan yang kurang berkemampuan kerana kos untuk membeli pelitup muka tersebut pastinya agak mahal.

Untuk makluman, Pewartaan Perintah Perihal Dagangan Perakuan dan Penandaan Pelitup Muka Bukan Perubatan yang dikuatkuasa pada 4 Julai depan ditangguhkan kepada 1 Januari tahun hadapan.

Menteri Perdagangan Dalam Negeri dan Hal Ehwal Pengguna (KPDNHEP), Datuk Seri Alexander Nanta Linggi juga berkata, penagguhan itu dibuat selepas mengambil kira maklum balas dari umum.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAGAM AQASHA DAN BABY ALEHANDRA

"Anak aku baru umur tiga hari, duit raya dah RM400. Seumur hidup zaman budak aku, tak pernah dapat banyak tu," demikian seloroh Aqasha dalam Twitternya bersama rakan-rakan dan peminat.Nampaknya, Aqasha benar-benar ambil berat terhadap anaknya yang diberi nama Alehandra Ahmad Firdee Aqasha itu. Setiap masa, ada sahaja cerita terkini mengenai anaknya itu dikongsikan bersama rakan Twitter yang lain sekaligus menyerlahkan sikap prihatin dan tanggungjawabnya selaku ketua keluarga.Untuk peminat Aqasha... jom kita lihat aksi terkini pelakon dan penyanyi ini berhadapan dengan buah hatinya..!Klik untuk imej besar...Photo: Twitter AqashaBERITA TERDAHULU:GAMBAR TERKINI BABY AQASHA DAN NOORAQASHA DAPAT BABY LELAKI


"KESIHATAN SAYA BUAT MASA INI PADA TAHAP AGAK TERUK" - ZAMANI MAKAN UBAT TAHAN SAKIT, TUNGGU DIBEDAH

"Tulang belakang dah mencucuk tulang rusuk dan menghimpit jantung. Jadi saya perlukan pembedahan. Sekarang ini 24 jam saya sakit dan perlu makan ubat tahan sakit. Memang tak ada ubat lain.

Sakit pula menyerang tak kira waktu. Kalau kena tu, tulang rasa macam ditarik-tarik. Kadang ketika tidur pun sakit boleh datang dan menjadi kejang. Sewaktu Perintah Kawalan Pergerakan (PKP) sakit saya ini menyerang dengan teruk. Sebab ketika itu saya duduk di rumah saja dan tak bekerja.

"Kesihatan saya buat masa ini pada tahap agak teruk," itulah kata penyanyi terkenal Zamani, 51, ketika ditanya mengenai keadaan terkini dirinya yang mengalami masalah skoliosis iaitu tulang belakang melengkung.

Zamani yang juga vokalis kumpulan Slam itu berkata, buat masa sekarang dia perlu memakan ubat tahan sakit sementara menunggu proses pembedahan yang dijangka dilakukan awal November.

Menurut Zamani, pihak hospital memberi jaminan peluang untuk sembuh tinggi. Dalam masa sama, Zamani berkata prosedur itu dijangka mengambil masa lapan hingga 10 jam.

Klik untuk gambar besar

"Dulu saya dimaklumkan peluang untuk sembuh tak ada. Rupanya informasi itu tak tepat. Selepas saya buat semua ujian imbasan, doktor maklumkan peluang nak sembuh tinggi. Namun, tidaklah boleh kembali kepada normal.

"Sekarang ini sudah ada dua pusat perubatan dalam senarai untuk saya buat pembedahan. Doktor kata Oktober ini dah boleh buat, cuma saya ada beberapa komitmen kerja perlu diselesaikan dulu. Jadi, insya-Allah mungkin awal November.

"Dari segi kos pembedahan dianggarkan lebih RM100,000. Pusat perubatan di Ampang anggaran dalam RM80,000 hingga RM100,000. Yang lagi satu tu mungkin murah sikit.

"Saya bukan takut nak dibedah, tapi berdebar. Kalau nak tahu pembedahan adalah pilihan terakhir saya. Sebelum ini saya dah pergi banyak tempat dan rawatan alternatif lain.

"Difahamkan pembedahan ini memakan masa lapan hingga 10 jam. Nak sembuh pula ia bergantung pada badan saya. Kalau semuanya okay, selepas dua minggu dah boleh memandu selain perlu menjalani fisioterapi. Saya berharap pembedahan ini berjalan lancar dan sembuh walaupun takkan 100 peratus," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUDA 10 TAHUN - ELLY MAZLEIN AKUI SIKAP KEKASIH BUATNYA SANGAT DIHARGAI

"Kalau ikutkan usia, saya dan dia berbeza umur 10 tahun. Tetapi, istimewanya dia di mata saya kerana kematangan sikap. Saya lihat dia seorang yang bersungguh-sungguh dalam hubungan kami dan kini sudah pun membuat perancangan hidup berkeluarga," katanya.

"Terus-terang, sikap matang dan ketulusan hatinya membuatkan saya rasa sangat dihargai oleh seorang lelaki," kata penyanyi dan pelakon Elly Mazlein yang memberitahu bapanya juga sangat rapat dengan lelaki berkenaan yang bekerja di sektor awam dan muda daripadanya.

Katanya, betapa seriusnya hubungan mereka dan keikhlasan itu ditunjukkan dengan persediaannya membeli rumah sendiri. Tutur Elly, 38, yang mesra dengan panggilan Kak Lina Pom Pom, dia membayangkan dirinya akan menamatkan status ibu tunggalnya pada tahun hadapan.

"Alhamdulillah, perkara pertama yang saya nak lakukan selepas hubungan makin rapat adalah berjumpa keluarga masing-masing. Syukur, apa yang kami harapkan iaitu restu keluarga nampaknya diperoleh.

Klik untuk gambar besar

"Penerimaan keluarga kedua belah pihak sangat baik. Anak saya, Putri Sara Sefhia Azmi, 3, juga sangat rapat dan sayang dengan dia. Apatah lagi, Sefhia memanggilnya papa.

Elly bagaimanapun memberitahu semuanya masih dalam perancangan. Katanya, meskipun hati sudah dimiliki tetapi masih memerlukan ruang untuk saling mengenali di antara satu sama lain.

Ujarnya, keakraban anaknya Sefhia dengan lelaki itu juga akhirnya berjaya membuka hati untuk bercinta semula. Tambah pengacara 'Bintang Bersama Bintang 2019' (BBB 2019) di TV3, dia sebenarnya mengambil masa lama untuk membuat keputusan.

Berbicara mengenai karier seninya, Elly berkata, dia bersyukur kini rezekinya makin dimurahkan Allah SWT. Katanya, apa yang diperoleh itu adalah rezeki anak dan bapanya, malah dia kini gigih bekerja bagi menyara keluarga.

www.myartis.com / Sumber & foto: Harian Metro & Instagram Elly Mazlein

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIF SATAR DENGAN MOTOR DUCATI

GAMBAR KANDID..Meskipun namanya tidak sehangat Suki Low Sook Yee (pertama) dan Faizal Tahir (kedua) sejak memenangi tempat ketiga dalam rancangan realiti One in a Million musim pertama di8TV, namun Alif Satar atau nama sebenarnya Muhammad Alif Mohd Satar, 21, terus berusaha mencipta nama dipersada seni.Berkat usaha kerasnya, kini Alif yang berasal dari Pulau Pinang telah berjaya muncul sebagai pengacara untuk beberapa program TV seperti Chopp! di TV9.Myartis baru-baru ini berkesempatan merakam secara kandid motosikal Ducati milik Alif ketika beliau sedang sibuk dengan sesi photo di Taman Tun Dr Ismail. Jom kita saksikan..!!Klik untuk imej besar...


MASUK HOSPITAL - ANAK EYRA HAZALI ALAMI JANGKITAN PADA PARU-PARU

"Sudah empat hari Hayder dimasukkan hospital akibat jangkitan paru-paru. Pada awalnya doktor beritahu perkara itu, saya dalam keadaan tidak percaya sebab dia terlalu kecil untuk hadapi ini.

"Tengok dia kena cucuk jarum, menangis kena buat ujian saringan Covid-19, Alhamdulillah negatif, masukkan ubat, ambil gas, Allahuakbar... tapi dia seorang anak lelaki yang kuat.

"Dia aktif tapi tak selesa sebab ada kahak tapi Alhamdulillah, keadaan dia kini semakin baik dan hari ini dibenarkan pulang tapi masih perlu follow up dengan doktor," kata pelakon Eyra Hazali apabila anak sulungnya iaitu Muhammad Hayder Qhalish dimasukkan ke hospital selepas mengalami jangkitan paru-paru atau pneumonia sejak empat hari lalu. Klik untuk gambar besar

Menurut Eyra atau nama sebenarnya Hazirah Qasdina Hazali, 21, pada awalnya dia sukar menerima hakikat anaknya yang baru berusia tiga bulan itu terpaksa melalui kesakitan. Bagaimanapun, Eyra meluahkan rasa syukur keadaan bayi itu semakin pulih dan dibenarkan pulang pada Ahad.

Sebelum ini, pelakon drama 'Puteri Yang Ditukar' itu berkongsi perkara tersebut menerusi laman Instagram miliknya pada Sabtu. Rata-rata netizen mendoakan agar cahaya mata pertama aktres itu cepat sembuh dan dipermudahkan segala urusan keluarganya.

Dalam pada itu, sebagai ibu, Eyra berkata, timbul rasa bersalah apabila bayi tersebut terpaksa melalui kesakitan pada usia yang masih kecil.

"Mama minta maaf sangat awak terpaksa lalui ini sayang. Mama sanggup lakukan apa saja untuk gantikan tempat awak dan kesakitan awak. Semoga Allah meredakan semuanya, memberkati awak dengan kesihatan dan dipanjangkan usia. Mama dan papa sayang awak sangat. Anak kami yang kuat," tuturnya.

Eyra mendirikan rumah tangga dengan Muhammad Haziq Nadzli yang juga penjaga gol JDT pada 1 November tahun lalu dan dikurniakan cahaya mata pertama iaitu Hayder pada 14 Ogos lalu.

www.myartis.com / Sumber & foto: mStar & Instagram Eyra Hazali

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ASYIK DIASAK DENGAN SOALAN BILA NAK ADA ANAK?" - ZULIN AZIZ AKUI PERNAH KEGUGURAN, TAPI TAK BERHENTI BERUSAHA

"10 bulan usia perkahwinan kami, asyik diasak dengan soalan bila nak ada anak? Kami pun macam pasangan yang lain, pastinya ingin zuriat. Kami tak pernah berhenti berusaha. Mohon doa yang baik-baik buat kami ya? Penantian harus ada kesabaran kan?

"Sebab tu kalau ada masa kami luangkan waktu pergi honeymoon. Kualiti masa bersama," itulah kata pelakon, penyanyi dan pengacara Zulin Aziz yang mengakui dia dan suaminya kerap menerima pertanyaan soal zuriat semenjak mereka berkahwin.

Usia perkahwinan sudah mencecah 10 bulan, Zulin yang pernah mengalami keguguran pada Ogos lalu itu berkata dia juga sama seperti pasangan suami isteri yang lain dimana mereka semestinya mahukan cahaya mata.

Klik untuk gambar besar

Menerusi perkongsian video yang dimuat naik di TikTok, Zulin memberitahu, dia dan suaminya iaitu Farhan Norzaini tidak pernah berhenti berusaha untuk mendapatkan anak.

Malah, Zulin atau nama sebenarnya Farah Azleenda Abdul Aziz akan sentiasa memastikan dia dan suami pergi berbulan madu setiap kali mempunyai masa terluang.

Rata-rata pengguna laman sosial turut berkongsi pengalaman yang sama dan mendoakan Zulin dan pasangan suami isteri yang lain dikurniakan cahaya mata.

"Yang baru sebulan kahwin pun orang asyik tanya. Anak tu kan rezeki Allah, Allah akan bagi bila kita mampu dan bersedia." - "Setahun dua kahwin saya pun mudah sensitif. Sekarang dah lapan tahun serah pada Allah saja… nak melawan mulut manusia, tak guna," antara komen-komen pengguna laman sosial.

Sebelum ini, Zulin memaklumkan dirinya alami keguguran buat kali pertama selepas menerima banyak soalan berhubung anak ketika membuat video siaran langsung di TikTok miliknya pada Ogos lalu.

Untuk makluman, Zulin, 33, sah bergelar isteri kepada pasangannya, Farhan Norzaini, 35, dengan sekali lafaz dalamajlis akad nikah yang berlangsung di Masjid Negara, Kuala Lumpur pada 19 Februari lalu.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MEMANG SAYA MILIK DIA, TAK BOLEH LARI" - ADI PUTRA

"Kalau dah jodoh tidak ke mana," demikian kata Datuk Adi Putra yang kembali menjadi suami kepada bekas isteri, Zuraidah Yusof atau lebih dikenali sebagai Aida selepas sembilan bulan bercerai.

Difahamkan, perkahwinan pasangan ini berlangsung di sebuah lokasi di Kuala Lumpur pada 18 Januari lalu.

Adi yang ditemui pada Malam Gala filem 'Makrifat Cinta' di IDRKL Mall, Shah Alam kelmarin itu berkata jodohnya sudah tertulis dengan Aida.

"Kalau dah tertulis memang saya milik dia dan dia milik saya, memang kita tidak boleh lari (dari ketentuan Allah). Meskipun berpisah sebelum ini namun hubungan kami baik dan tiada sebarang masalah," ujarnya.

Klik untuk gambar besar

Menurut Adi lagi, banyak pengajaran yang diperolehinya menerusi ujian dan dugaan dalam perkahwinannya.

"Banyak pengajaran boleh diambil iktibar, kalau kita tidak melalui ujian mungkin kita tidak akan menimba ilmu," tuturnya.

Sementara itu, Aida mengulas mereka ingin membuka buku baharu dan bersedia melalui kehidupan sebagai suami dan isteri buat kali kedua.

"Kita doakan yang baik-baik sahaja. Perkara yang dah lepas, kita biarkan berlalu pergi. Selepas ini kami nak bina hidup baharu," katanya.

Adi menerusi laman Instagramnya sebelum ini telah memuatnaik gambar perkahwinan kali kedua mereka.

Untuk rekod, Adi dan Aida bernikah kali pertama pada 14 April 2006. Pasangan itu kemudian mengambil anak angkat, Zara Adelia yang kini sudah berusia enam tahun.

Adi mencetuskan kontroversi apabila berkahwin dengan seorang penjawat awam, Norshahida Dzolkifly, 34, pada 20 Jun 2016.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AL-FATIHAH - HALIL CHIK KEMBALI KE RAHMATULLAH

Takziah kami ucapkan kepada keluarga penyanyi era 80-an, Halil Chik, 70, yang meninggal dunia akibat akibat kencing manis, darah tinggi dan serangan jantung ringan di Hospital Ampang, kira-kira jam 7 pagi ini. Allahyarham Halil dimandi serta dikafankan di hospital dan seterusnya dibawa ke Masjid Bukit Antarabangsa untuk solat jenazah.

Rakan baiknya, Datuk Tommie Tumiran memberitahu kini beliau harus menunggu kedatangan ahli keluarga Allahyarham Halil yang kebanyakannya menetap di Singapura: "Semua ahli keluarga arwah sudah dimaklumkan dan sekarang saya masih menunggu kedatangan mereka di Masjid Bukit Antarabangsa. Mereka (keluarga arwah) meminta saya menunggu dan harapnya dapatlah mereka sampai ke ibu kota dari Singapura sebelum jenazah selamat dikebumikan nanti".

Sebelum ini, Allahyarham Halil dilaporkan telah dimasukkan ke Hospital Ampang selepas jatuh dari katil di kediamannya di Bukit Antarabangsa jam 9 malam, pada 19 Jun lalu. Datuk Tommie berkata, Allahyarham menghembuskan nafas terakhir di sisi anaknya. Pada hari pertama, dia kelihatan baik saja, masuk hari kedua dan seterusnya keadaan kurang stabil.

"Sepuluh hari lalu arwah dimasukkan ke hospital akibat serangan angin ahmar selepas jatuh dari katil di rumahnya di Bukit Antarabangsa. Semalam, keadaannya makin teruk hingga tidak boleh makan. Ketika anak sulungnya menjaganya di hospital, saya mendapat khabar bahawa dia sudah meninggal dunia pada jam 7 pagi tadi," jelasnya.

Jenazah dimandikan di Masjid Bukit Antarabangsa dan akan dikebumikan di Tanah Perkuburan Islam Ukay Perdana jam 5.30 petang ini bagi menunggu ketibaan keluarga dari Singapura," katanya yang turut memberitahu ketika mendapat rawatan di Hospital Ampang, doktor mengesahkan tekanan darah Halil tinggi melebihi bacaan 200 serta diserang strok dan memasukkanya di wad 6B untuk jagaan rapi.

Halil atau nama sebenarnya, Abdul Halil Chik berstatus duda sejak 21 tahun lalu mempunyai dua anak lelaki, masing-masing berusia 22 dan 23 tahun. Sejak menceburi arena nyanyian pada 1970-an, antara dendangannya yang menjadi siulan ramai adalah 'Joget Bunga Melati', 'Kemesraan', 'Sejak Mengenal Cinta' dan koleksi lagu hari raya.

www.myartis.com / Sumber: Astro Gempak, Berita Harian & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA LINDA RAFAR TERPERANGKAP DALAM LIF

Bagaimana agaknya wajah cemas artis bila terperangkap dalam lif selama 10 minit? Tambah-tambah apabila anak turut terperangkap bersama... pastinya kerisauan melanda memikirkan keselamatan yang tersayang.

Untuk info, sebenarnya pengalaman tersebutlah yang dilalui oleh penyanyi Linda Rafar ketika mahu membeli belah di Plaza Alam Sentral, Shah Alam, Selangor semalam.

Nasibnya kurang baik pada tengahari itu apabila dia dan anak ketiganya, Syed Rezzaqiib, 4, yang ingin turun ke aras bawah selepas menghantar dua anak lelakinya iaitu Rezzaril, 12, dan Rezzaiman, 10, bermain 'bowling' terperangkap dalam lif kira-kira 10 minit.

"Selepas menghantar anak saya bermain 'bowling' di aras atas, saya turun ke aras bawah bagi membeli barang-barang dapur.

"Pada kejadian itu, bukan saya dan Rezzaqiib sahaja berada dalam lif, terdapat beberapa orang termasuklah seorang pekerja plaza itu. Agak mencemaskan, kerana masing-masing sukar untuk bernafas," katanya kepada media.

Tambah mencemaskan, kata Linda apabila lampu lif tersebut terpadam dan ia membuatkan mereka lebih panik. Dalam pada itu, Linda juga sedia maklum bahawa anaknya tampak lemah kerana kesukaran bernafas.

"Sebenarnya, yang membuatkan saya lebih cemas apabila salah seorang daripada kami yang terperangkap ini berkata yang lif berkenaan memang sering bermasalah dan ia dapat dibuka dalam masa satu hari. Gemuruh darah saya dibuatnya.

"Syukurlah, lif berkenaan dapat dibaiki oleh petugas penyenggaraan yang dimaklumkan mengenai kejadian itu.

"Baru saya faham bagaimana rasanya apabila terperangkap dalam lif. Bila kawan-kawan saya melalui pengalaman begitu sehingga rasa trauma untuk masuk lif, saya sering menganggap ia satu benda yang remeh.

"Namun, apabila saya merasainya sendiri, barulah saya faham, ia mampu membuatkan kita cemas dan tak tentu arah. Mujurlah ada beberapa orang lagi yang terperangkap, sekurang-kurangnya kita dapat berfikir cara untuk menyelamatkan diri," ujar Linda dipetik sebagai berkata.


KAHWIN BARU - ADDA BUTTERFLY KEKAL ISTERI KEDUA

Masih ingatkah anda dengan Adda Butterfly yang tidak berapa lama dahulu pernah berkahwin hanya 17 hari? Namun berita terkini mengenai adik kepada Rody Kristal ini akhirnya penuh cerita indah apabila dia menemui kebahagiaan.

Ini kerana, pada 12 Oktober 2013 lalu, Adda telah bergelar isteri buat kali kedua kepada ahli perniagaan dari Sabah. Namun bukan jadi isteri pertama, tetapi Adda tetap jadi isteri kedua seperti sebelum ini.

Adda & suami baru - klik untuk imej besar...

Menurut Adda, dia sudah lali dengan pandangan serong masyarakat. Meskipun suaminya bukan orang kaya, namun dia rasa bahagia apabila dijodohkan dengan lelaki tersebut.

"Seperti orang lain saya juga mahukan kasih sayang, salahkah kalau memang sudah tertulis saya akan berkongsi. Pada saya ini semua jodoh, dan saya juga mempunyai hak untuk merasa bahagia," ujarnya yang kini kelihatan sudah bertudung.

Saat dijabkabul...

Wajah suami Adda (kanan)...


IMBAU KENANGAN - RITA RUDAINI DEDAH 'AIRIT' GABUNGAN NAMA BERSAMA BEKAS SUAMI

"Ceritanya.. tadi tengah kemas baju-baju lama nak bagi orang.. lepas tu terjumpa jersey lama.. tunjuk kat Ryan dan Juna. Tahu tak ni jersey tahun bila? Ni lah jersey masa mommy dan daddy mula bercinta.. daddy main dengan Negeri Sembilan, lepas tu Daddy buat jersey Negeri Sembilan untuk mommy dan sambung nama daddy dan mommy jadi la nama Airit.

"Hebat tak hebat cinta mommy dan daddy sampai rentas benua lah, teruja mereka dengan sebab Ryan kata lamanya nama. #theairits #airitjr," tulis pelakon yang juga ibu tunggal kepada dua orang anak, Rita Rudaini yang menceritakan asal usul nama permata hatinya, Airit Rayyan Rizqin dan Airit Qaqa Arjuna.

Rita menceritakan mengenai momen-momen tersebut menerusi sebuah hantaran di laman Instagram miliknya untuk tatapan peminat.

Klik untuk gambar besar

Menjengah ke ruangan komen, ramai peminat menyuruh Rita untuk menyimpan jersi tersebut dan tidak diberikan kepada orang lain kerana sangat bernilai dan boleh dibuat kenangan.

Untuk makluman, Rita telah bernikah dengan Aidil Zafuan Abd Radzak pada tahun 2008 dan berpisah pada 5 September 2013. Hasil perkongsian hidup, pasangan ini dikurniakan dua orang cahaya mata lelaki yang kini masing-masing berusia 12 dan 10 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - JAMALI SHADAT KEMBALI KE RAHMATULLAH, 'ATAN' DALAM KENANGAN

"Doktor sudah mengesahkan datuk sudah tiada. Urusan proses pengebumian akan dimaklumkan kemudian," demikianlah kata Isyraq Ariff Zalull Ariff, 31, yang memaklumkan berita sedih dimana datuknya, pelawak 'stand up' komedi popular, Datuk Jamali Shadat, 78, meninggal dunia, pada 8.30 pagi, hari ini.

Terdahulu, keadaan Jamali uzur apabila tidak mampu berjalan dan kurang selera makan. Jamali amat terkesan dengan kematian isterinya, Lela Yacob akibat serangan angin ahmar pada Jun 2018, sehingga membuatkan dia kemurungan.

Allahyarham isterinya meninggal pada hari pertama Syawal selepas sebulan terlantar di hospital. Sebelum itu, Jamali diserang angin ahmar dan dijaga oleh isterinya sehingga pulih.

Apa yang berlaku membuatkan Jamali amat terkesan kerana segala jadual aktiviti seni dan kehidupannya sebelum ini diuruskan oleh isterinya.

Klik untuk gambar besar

"Arwah nenek buat rumah di Pulau Indah, Klang ini dan rancang nak tinggal dengan datuk. Apabila rumah siap, nenek meninggal dan hanya jasadnya dibawa balik ke situ.

"Selepas itu... dia macam termenung dan khayal. Rumahnya bersebelahan dengan rumah bapa saudara saya, Fauzi dan mereka menjaganya," tutur Isyraq.

Jamali yang dilahirkan di Bukit Kapar, Klang, Selangor, itu mempunyai lapan anak dan 39 cucu.

Pada zaman kegemilangannya pada 1980-an, pelawak legenda ini cukup dikenali dengan kebolehan melakonkan watak kanak-kanak bernama 'Atan' bersama Atuknya serta rakan berbilang kaum.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKZIAH - AZIZ SATTAR MENINGGAL DUNIA AKIBAT SAKIT JANTUNG

Seniman Datuk Abdul Aziz Sattar, 89, yang menderita sakit jantung sejak Ahad lalu meninggal dunia di Pusat Perubatan KPJ Kajang, Selangor kira-kira pukul 2.00 pagi semalam (Selasa). Berita sedih tersebut disahkan sendiri oleh cucunya Abu Ubaidah A. Ishak.

"Atok saya, Datuk Aziz Sattar telah menghembuskan nafas terakhir jam 2 pagi tadi (Selasa). Sedekahkan Al-Fatihah,” kata Abu Ubaidah menerusi Twitter miliknya kira-kira pukul 2.15 pagi.

Untuk makluman, pada malam Ahad lalu Allahyarham dikejarkan ke pusat perubatan berkenaan akibat serangan jantung tetapi keadaannya dilaporkan stabil dan ditempatkan di Unit Rawatan Korinari (CCU).

Allahyarham yang dilahirkan di Surabaya, Indonesia merupakan rakan seangkatan seniman Tan Sri P.Ramlee dan popular menerusi filem Bujang Lapok.

Beliau juga pernah menyertai kumpulan pancaragam Pancasitara  yang dianggotai oleh  P.Ramlee, Normadiah, Aziz Jaafar, Ahmad C dan Kassim Masdor  pada awal tahun 1950an.

Selain berpuluh-puluh filem lakonannya, Allahyarham juga pernah mengarah filem seperti Keluarga Si Comat (1975), Si Badol (1979), Prebet Lapok (1979), Penyamun Tarbus (1980), Da Di Du (1981), Setinggan (1982) dan Darah Satria (1993).

Al Fatihah!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DR AMALINA BERSYUKUR AINUL BOLEH BERDIRI & MENYEBUT 'LALALA'

"Alhamdulillah," demikian tulis pelatih pakar bedah Malaysia, Dr Nur Amalina Che Bakri ringkas yang melahirkan rasa bersyukur apabila adik Ainul Mardhiah sudah mula menunjukkan perkembangan positif. Menerusi laman sosial Twitter, Dr Amalina mengulang kicau berita baik tersebut untuk tatapan umum.

Menurut bapa Ainul, Ahmad Safiuddin Ahmad Razak, 25, kesihatan puteri sulung berusia 21 bulan itu juga semakin baik, boleh berdiri lama dan duduk tegak apabila dibantu. Malah, Ainul juga sudah pandai menggunakan lidah selain menyebut 'lalala' seperti kanak-kanak lain.

"Melihat keadaan Ainul yang semakin lasak dan pandai bermain sendiri, saya dan isteri perlu beri perhatian lebih ketika dia minum susu menggunakan mesin kerana pernah terjadi mesin terbalik ditarik Ainul serta terkena sedikit di kepalanya. Sejak itu, apabila Ainul menyusu, kami akan berikan fokus sekurang-kurangnya sejam dan tidak boleh biarkan dia bermain ketika itu kerana bimbang insiden berulang," kata Safiuddin.

Klik untuk gambar besar

Melihat pada bahagian komen, rata-rata wargamaya turut meraikan perkembangan positif itu bersama dan memuji usaha yang telah dilakukan oleh Dr Amalina: "Tahniah Dr amalina dan pasukan kerana telah berjaya membuang ketumbuhan pada anak kecil ini. Sekarang dia dapat hidup seperti budak biasa yang lain," tulis seorang wargamaya.

"Tahniah Dr. Semoga Ainul akan membesar dengan sihat dan menyambung legasi Dr pula suatu hari nanti," ujar seorang wargamaya. - "Dr mesti rindu dekat Ainul kan?" tanya seorang wargamaya. - "Terima kasih Allah. Pahala berterusan buat mereka yang membantu adik ni," kata seorang wargamaya. - "Masha-Allah, sangat bangga dengan Dr," puji seorang wargamaya lagi.

Pada Jun tahun lalu, Ainul Mardhiah telah menjalani pembedahan di hospital kanak-kanak London, United Kingdom bagi membuang ketumbuhan di dalam mulutnya. Sejumlah 200 gram ketumbuhan berjaya dikeluarkan daripada mulutnya oleh sekumpulan doktor pakar pelbagai bidang termasuklah Dr. Nur Amalina.

www.myartis.com / Sumber & foto: Astro Gempak, Instagram Dr Amalina Bakri, Ahmad Safiuddin Ahmad Razak & Nurul Erwani Zaidi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH TUTUP KOMEN: "BUKANNYA TAKUT TETAPI....." - IZREEN AZMINDA

Nampaknya sehingga hari ini, pelakon Izreen Azminda masih menutup fungsi ruangan komen di laman Instagram sejak kontroversi bernikah dengan suami orang. Jelasnya, hidupnya kini lebih tenang tanpa kata-kata sampah netizen.

Selain mengakui beliau sebelum ini merasa tertekan dengan segala kecaman, Izreen menegaskan bukannya takut untuk membuka kembali fungsi komen tetapi tidak mahu laman Instagramnya itu dipenuhi dengan 'sampah' kata-kata negatif.

"Emosi terganggu sebab komen mereka sangat keterlaluan. Cuba mereka duduk di tempat saya atau artis lain yang dikecam, apa mereka rasa? Disebabkan itu, saya ambil keputusan tutup ruangan komen dan ia sangat berbaloi.

Klik untuk gambar besar

"Sudah masuk tahun kedua saya tutup. Memang lega dan tenang saja. Tak perlu lagi saya hadap dengan komen jahat dan caci-maki mereka. Saya bukannya takut, tetapi tak mahu Instagram dipenuhi dengan 'sampah' dan komen negatif.

"Kalau mahu apa-apa, boleh DM (direct message) saja. Ramai yang berbuat sedemikian dan saya akan balas," jelasnya mengapa bertindak untuk menutup terus ruangan komen sejak bernikah.

Dalam pada itu, Izreen menyokong tindakan berani penyanyi Linda Rafar memfailkan saman terhadap lebih 100 netizen. Kata Izreen, biar netizen sedar jangan sesuka hati hendak memijak kepala artis.

www.myartis.com / Sumber & foto: Harian Metro & Instagram Izreen Azminda

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS UEL BERI BANTUAN, PUSAT ZAKAT PULA BERI RUMAH PADA TOK' KI

Semalam, kita telah membaca dan melihat bagaimana Ustaz Ebit Lew tampil memberi bantuan segera pada penyanyi veteran Tok' Ki yang mendiami rumah uzur di Gombak serta terpaksa menjaga isterinya yang sedang sakit.

Terkini, kediamannya itu dikunjungi pula oleh pihak Pusat Pungutan Zakat, Majlis Agama Islam Wilayah Persekutuan (PPZ MAIWP) dan anggota Lembaga Zakat Selangor (LZS).

"Berat mata memandang, berat lagi bahu memikul". Alhamdulillah, Pihak Zakat Selangor telah menemui seorang artis yang baru-baru ini tular berkaitan artis veteran yang hidup dalam kesusahan di pondok di dalam hutan sekitar Gombak, Selangor.

"Alhamdulillah, pihak Zakat Selangor telah menemui seorang artis yang baru-baru ini tular berkaitan artis veteran yang hidup dalam kesusahan di pondok di dalam hutan sekitar Gombak, Selangor.

"Beliau merupakan To’ Ki atau nama sebenarnya Mohd Zaki Bin Mansor berusia 53 tahun.
"Beliau telah menetap di pondok kecil dipinggir hutan di Batu 12, Gombak sejak setahun lalu setelah diusir dari rumah sewanya di sekitar Kuala Lumpur.

"Pada 10hb Jun 2020, beliau dan isteri telah mengalami kemalangan jalan raya dalam perjalanan dari Gombak ke Pandan Indah.

Klik untuk gambar besar

"Kemalangan tersebut mengakibatkan pergerakan isteri terbatas kerana mengalami patah tulang pinggulnya dan masih menjalani rawatan susulan di hospital.

"Oleh itu, ditawarkan bantuan sewa rumah disekitar pondok tersebut kerana bagi beliau, dipondok itu akan memberi ilham dan inspirasi kepada beliau untuk meneruskan karyanya," kongsi Ustaz Khairu Zaman, Lembaga Zakat Selangor Daerah Gombak.

Menurutnya, Selain Zakat Selangor, mereka juga menerima bantuan dari pelbagai agensi lain bagi mengurangkan beban mereka sejak kemalangan kerana tiada sumber pendapatan.

"Didoakan semoga mereka dipermudahkan urusan dan diberi kekuatan dan ketabahan iman.

"Beliau akan disyorkan sebagai Asnaf Fakir Miskin sementara di Lembaga Zakat Selangor. Disyorkan juga bantuan sewa rumah bulanan dan bantuan kewangan bulanan bagi membantu beliau dan isteri dalam meneruskan kehidupan ini. Semoga dengan sumbangan tersebut dapat menghilangkan sedikit keresahan yang beliau hadapi.

"Terima kasih diucapkan kepada semua pengeluar zakat. Zakat anda telah kami salurkan kepada mereka yang memerlukan," tambahnya.

Kredit : Ustaz Khairu Zaman / Gambar: Lembaga Zakat Selangor

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IG DIGODAM - AMY SEACRH 'HILANG' LEBIH 600K PENGIKUT, FOTO & VIDEO LENYAP

Penyanyi rock, Amy Search berputih mata apabila Instagram (IG) miliknya digodam, hari ini, selepas mengumpul lebih 600,000 pengikut sejak mengaktifkan akaun media sosialnya itu beberapa tahun lalu. Lebih menyedihkan, koleksi foto dan video yang dimuat naik dalam akaun itu, lenyap begitu sahaja.

Kali pertama berdepan masalah itu, Amy yang menyedari kejadian itu, subuh tadi, tidak menduga nasibnya sama seperti akaun media sosial selebriti lain yang pernah digodam: "Jika selama ini, saya hanya membaca dan melihat teman artis melalui pengalaman sama, kali ini, giliran saya pula.

"Nampaknya, saya kena bermula dari langkah pertama. Sebelum ini, pengikut saya sudah lebih 600,000 orang. Bukan mudah hendak mencapai angka itu... Saya reda. Selama ini, media sosial seperti IG menjadi ruang buat saya mendekatkan diri dengan peminat dan mencari rezeki melalui promosi produk," tuturnya.

Sebagai artis senior, Amy tidak mahu ketinggalan memanfaatkan media sosial dan platform komunikasi lain untuk berhubung dengan peminat: "Saya percaya media sosial termasuk IG mempunyai manfaat sendiri jika diguna dengan baik. Usia bukan halangan untuk kita menggunakan kemudahan ini," ujarnya.

Amy atau nama penuhnya, Suhaimi Abdul Rahman mengaku sedih banyak kenangan dalam akaun IG itu lesap: "Soal pengikut kita boleh kumpul balik. Tapi, foto dan video yang saya simpan hilang... Itu yang menyedihkan," kata Amy yang kini membuka akaun baharu dengan mengekalkan nama @akuamysearch dan mula mengumpul peminat.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - BILA AERIL ZAFREL MULA BERTUBUH SADO

"Ok ke, or besar kan lagi??

"Dah 2 hari main besi ni. Mintak-mintak Lepas ni sado la sikit.

Demikian ragam pelakon Aeril Zafrel yang kelihatan makin sado. Haiii... isteri kat rumah tak cemburu ke nanti, maklumlah asyik menjadi perhatian wanita di laman sosial.

"Dia yang suruh saya besarkan badan selain push saya untuk ke gym sebab katanya saya kurus. Jadi demi mengikutkan kehendak dia saya turuti.

"Buat setakat ini, saya tak jaga makan dan memang saya nak gemuk. Saya pula jenis cepat besar dan kurus. Bukan setakat itu sahaja saya buat badan ini untuk kerjaya supaya padan dengan heroin, lagipun untuk lelaki biar besar sikit," jelas Aeril dipetik sebagai berkata.

--- IKLAN ---

KLIK GAMBAR UNTUK SIZE BESAR

Sumber: MH - Foto: Ariel IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


6 GAMBAR - SYAMSUL YUSOF & ISTERI DI TANAH SUCI TUNAI UMRAH

"Alhamdulillah...," demikian kata Puteri Sarah Liyana yang telah selamat sampai di Tanah Suci bersama suaminya, Syamsul Yusof bagi menunaikan umrah buat kali ke-3.

Untuk pengetahuan semua, pada 8 Mac lalu merupakan ulangtahun ke-2 perkahwinan pasangan ini.

Semoga apa yang dihajati oleh pasangan ini akan tercapai.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


GAMBAR - LISA & YUSRY DI UNIVERSAL STUDIO

Mungkin tak puas lagi berbulan madu di Eropah baru-baru ini, Lisa Surihani dan Yusry KRU membawa keluarga mereka pula makan angin di Universal Studio Singapura.  Untuk info, di Universal Studio Singapura terdapat pelbagai karakter menarik seperti dalam filem animasi Hollywood, taman tema dan berbagai lagi animasi-animasi yang terkenal.

Memang nampak happy-go-lucky pasangan dua sejoli ni bila berada di sana. Apa yang menarik, meskipun Lisa amat berselera menjamah resepi sup tulang merah yang popular di Beach Road, namun nampaknya Yusry hanya mampu menjadi pemerhati sahaja... Takut kena darah tinggi ke Bang Yus?

Klik untuk imej besar...

Pekena Sup Tulang Merah di Beach Road...


4 GAMBAR - 'WAJAH' MISHA OMAR DIHARI PERNIKAHANNYA NANTI

Kita semua tahu yang Misha Omar, 32, dan kekasihnya seorang juruterbang Syarikat Penerbangan Malaysia (MAS) Firos Ezzwan Rossly, 32, sedang menghitung hari untuk bergelar suami isteri pada 2 mei ini.

Mereka berdua akan melangsungkan pernikahan di  Hotel Renaissanse Kota Bharu, Kelantan dan selepas itu mengadakan majlis resepsi pada sebelah malam di hotel yang sama.

Terkini, selain kad undangan yang telah diedar, Misha juga telah mencuba beberapa solekan untuk majlis nikahnya nanti. Antara yang terpilih untuk solekan perkahwinannya nanti ialah pakar bridal makeup Sheng Saw yang berpengalaman luas dalam perkahwinan artis dan selebriti.

"The sophisticated Misha Omar and this soft smoky eye and plum up lip, too is an ideal for a elegance night," kata Sheng melalui laman sosialnya.

Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


'WHEELY' - FILEM ANIMASI ARAHAN YUSRY KRU JADI REBUTAN

Anak syarikat KRU International Sdn Bhd, Kartun Studios Sdn Bhd mengumumkan kejayaan awal filem animasi terbaru mereka berjudul 'Wheely' yang mendapat tempahan pengedar-pengedar di serata dunia melalui pra-jualan di pasaran-pasaran filem antarabangsa di Cannes, Los Angeles dan Berlin.

'Wheely' sebuah filem animasi/aksi/komedi merupakan filem kedua terbitan Kartun Studios dan filem animasi pertama arahan Yusry KRU yang kini didalam proses akhir  produksi yang dijalankan di studio KRU di Ipoh, Perak.

"Pengalaman mengarah sebuah filem animasi sebenarnya bukanlah terlalu asing bagi saya kerana sebelum ini kebanyakan filem-filem arahan saya banyak menggunakan teknik CGI dan perancangan syot melalui papan cerita yang dihasilkan sebelum penggambaran.

"'Wheely' menggabungkan elemen aksi komedi yang sesuai untuk tontonan umum dan bukan terhad kepada golongan kanak-kanak saja. Saya mengambil peluang ini untuk mengenengahkan lokasi-lokasi menarik sekitar Putrajaya, Kuala Lumpur dan destinasi-destinasi pelancongan tempatan yang lain walaupun bertemakan penceritaan universal," ujar Yusry.

Walaupun watak-watak kenderaan “anthropomorphic” (berciri kemanusiaan) pernah dihasilkan di Barat melalui iklan Chevron, filem 'Cars' dan siri 'Herbie', 'Wheely' mempunyai plot cerita dan reka bentuk watak yang unik dan tersendiri.

Ianya mengisahkan watak 'Wheely' sebagai teksi yang dipandang rendah oleh komunitinya terpaksa berdepan dengan sindiket jenayah yang menculik kenderaan-kenderaan mewah iaitu kenderaan import yang menjadi golongan elit di bandaraya tersebut.

"Tempahan yang kami terima bagi filem 'Wheely' sememangnya luarbiasa memandangkan filem ini masih didalam proses produksi. Kebanyakan pengedar yang membuat tempahan filem ini adalah pengedar-pengedar yang sama mengambil hak pengedaran filem animasi pertama kami berjudul 'Ribbit' yang telah meraih sekitar US$4 juta kutipan di pawagam (termasuk di Poland sebanyak US$1juta) dan memenangi Filem Keluarga Terbaik di Niagara Integrated Film Festival di Canada.

"'Wheely' bakal diedarkan di 94 buah negara dan dijangka akan berada di pawagam tanahair sekitar bulan Mac 2018 didalam versi Bahasa Inggeris dan Bahasa Malaysia," jelas Norman Abdul Halim, selaku Penerbit Eksekutif.

Artikel & Foto: KRU

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TIADA SESALAN - KILAFAIRY AKUI KIAN BERUBAH KE ARAH KEBAIKAN UNTUK DALAMI ILMU AGAMA

"Saya sedang beruaha menjaga amal ibadah dengan sebaiknya. Minat saya untuk dalami ilmu agama itu orang kata lebih bersemangat dan lebih tertarik untuk ikuti. Sebelum ini, kalau tonton ceramah sikit je macam alihlah pada saluran lain, saya macam tak berapa berminat. Tapi sekarang bila saya ikuti sesi usrah anjuran rakan, Neelofa misalnya, buatkan saya lebih tertarik.

"Malah ada kawan lain yang umpamakan agama ini sama seperti telefon. Kalau kita tak cas, akan habis bateri. Jadi kita kena terus belajar. Kalau tidak memang ia akan terbantut di situ," itulah kata pelakon dan penyanyi Kilafairy yang mengakui dia kini lebih tertarik untuk mengetahui apa sahaja mengenai ilmu agama, sejak mengambil keputusan mengenakan hijab tahun lalu.

Kilafairy atau mesra disapa Kila berkata, penghijrahan yang dilakukan membuatkan dirinya sentiasa mahu berubah ke jalan kebaikan dan menjaga ibadah sebaiknya. Menurut Kila, dia mengakui bersyukur apabila keputusan yang dibuat mendapat sokongan daripada ahli keluarga untuk menjadi insan yang lebih baik.

Bagi bintang berusia 29 tahun itu, dia tidak pernah menyesal di atas perjalanan hidup yang dilalui sebelum ini. Malah, Kila menyifatkan sejarah lama mendorongnya untuk memperbaiki diri, dan jangan pernah berhenti unrtuk menjadi individu yang lebih baik.

Klik untuk gambar besar

"Saya cuba untuk 'tanamkan' setiap cerita di masa lalu. Kalau nak kata sama ada saya menyesal atau tidak. sebenarnya kalaulah saya ada peluang untuk pakai tudung lebih awal, saya akan pakai. Namun jalan hidup saya seperti ini.

"Saya tidak menyesal atas apa yang berlaku. Kalau saya tidak laluinya, saya tidak akan jadi seperti hari ini. Saya rasa, pengalaman itulah yang membentuk saya untuk ke sini hari ini. Saya bersyukur, dengan pengalaman yang lepas," ujarnya.

Kila berkongsi pengalaman indahnya itu menerusi program YouTube, No Turning Back dari Hijabista, baru-baru ini. Rata-rata memberikan maklum balas yang positif dan mendoakan selebriti itu terus istiqamah dan wanita solehah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WANITA DAKWA DIPUKUL SUAMI KERANA FATIN AFEEFA

Jika sebelum ini Fatin Afeefa pernah hangat dengan kontroversi mempunyai skandal ataupun hubungan intim dengan suami orang, terbaru pelakon itu didakwa menjadi punca kepada keganasan rumah tangga pula.

Menerusi laman sosial Twitter, seorang wanita yang dikenali sebagai Hanna Marie mendedahkan beberapa foto dia dipukul oleh suami sendiri kerana Fatin.

Untuk makluman, Hanna adalah wanita sama yang mendakwa Fatin menjalinkan hubungan sulit dengan suaminya sebelum ini.

Hanna memuatnaik foto kesan penyangkut baju serta lebam pada tubuhnya yang dipercayai kesan dipukul teruk oleh suaminya yang berang gara-gara dia menceritakan setiap butiran tentang percintaan suaminya itu bersama Fatin.

Klik untuk gambar besar

Wanita itu turut meminta Fatin untuk tidak mengganggu lagi suaminya meskipun lelaki itu berulang kali mengatakan dia sudah tidak berhubung dengan Fatin lagi.

Sejauh mana kebenaran disebalik segala isu ini tidaklah kami ketahui.  Malah, netizen juga mempersoalkan mengapa wanita berkenaan tidak membuat laporan polis selepas mengalami kecederaan yang serius.

Pelakon 'Tentang Bulan' itu juga nampaknya hanya berdiam diri sahaja meskipun dihimpit dengan pelbagai tuduhan.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PUAS HATI MAKAN IKAN SIAKAP DENGAN BIL RM918 -  VIDA MINTA PENIAGA VIRAL TUKAR NAMA

"Saya makan 900 dengan pelbagai lauk itu sangat worth dengan rasa sedap dan keadaan yang cantik. Jangan malu tanya harga berapa, takut over bajet. Marilah ke Langkawi yang dah lama tak dikunjungi. InsyaAllah 2022 semua bisnes meroket.

"Saya harap tidak berlaku lagi kata mengata, tohmahan, andaian atau tuduhan mengatakan tuan kedai cekik darah," demikianlah ujar usahawan kosmetik, Datuk Seri Vida apabila dia berpuas hati dan rasa berbaloi makan ikan siakap berharga RM918 ketika mengunjungi restoran viral ikan siakap kayangan ketika bercuti di Langkawi pada Rabu.

Vida atau nama sebenarnya Datuk Seri Hasmiza Othman yang membayar RM918 untuk beberapa hidangan termasuk ikan siakap menganggap jumlah yang dikenakan itu berpatutan bagi hidangan untuk dua orang.

Menerusi video yang dikongsikan menerusi laman Instagram, Vida menunjukkan menu yang ditempah untuk makan tengah hari bersama anak lelakinya, Kacak ialah seekor ikan siakap seberat 1.5 kilogram, ikan kerapu harimau, lobster dan beberapa menu hidangan lain.

Klik untuk gambar besar

Vida yang berpeluang bertemu pemilik restoran itu iaitu Norasyikin Musa turut dibawa meninjau keadaan sekitar restoran dan kolam sebelum menangkap ikan pilihannya.

Turut kelihatan mesin penimbang yang disediakan bersebelahan kolam bagi memastikan berat ikan yang dipilih. Selain itu, Vida turut bertanya kepada Norasyikin sama ada perniagaannya terjejas selepas isu berkenaan. Dia juga memberi peluang peniaga itu untuk menjelaskan berkenaan isu viral itu.

"Selepas itu itu tidak macam biasa (pelanggan), perasaan malu adalah sebab kena caci, kena maki. Rasa macam tak sedap. Dia orang tak faham, ikan itu kita pelihara umur 11 tahun, untuk jangka masa itu purata makanannya bernilai RM6,000 bagi orang berduit mungkin sikit tapi saya peniaga kecil nilai itu terlalu besar. Pesanan saya pastikan anda tengok menu, tengok ikan dulu sebelum order," katanya.

Dalam pada itu, ahli perniagaan sensasi itu turut mencadangkan nama restoran itu ditukar kepada Sas Rimba Siakap Seribu untuk tujuan marketing.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"GAMBAR LAMA, BUKAN ISU BESAR" - ZARINA ANJOULIE

"Saya dan Fathia memang berkawan rapat sejak dahulu dan orang tak faham tentang hubungan kami. Kena 'bahan' dalam IG tu perkara biasalah sebab dia pun buat benda yang sama sampaikan mengeluarkan semula gambar saya tak bertudung.

"Orang terus anggap saya nak buka tudung dan sebagainya pada hal itu adalah cara kami bergurau dan bersahabat.

"Sebab itu kalau tak kenal kami berdua tak payah nak komen lebih sangat," kata pelakon Zarina Anjoulie yang memberitahu, baginya ia isu kecil dan tak perlu diperbesarkan kerana dakwanya itu adalah gambar lama dan hanya cara pelakon Fathia Latiff 'membahan dirinya'.

Klik untuk gambar besar

Sebelum ini, penyanyi remaja Ismail Izzani mengakui kesilapannya dan telah meminta maaf dari ibu bapa dan pihak pengurusannya berhubung satu gambar dia memeluk pinggang Zarina yang berpakaian jarang, tidak bertudung.

Gambar itu dimuatnaik ke akaun Instagram oleh Fathia Latiff pada 31 Ogos lepas. Ada yang mendakwa ia diambil di sebuah kelab pada malam ambang ulangtahun kemerdekaan.

Jika ia gambar lama, pastinya Ismail Izzani yang kini berusia 18 tahun tidak boleh memasuki tempat hiburan kerana dibawah umur.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ATAS TUDUHAN MILIKI PRODUK TANPA KELULUSAN KKM - ANAK PELAKON DIDENDA RM10,000

Hari ini di Mahkamah Majistret, seorang selebriti Instafamous didenda RM10,000 atas tuduhan memiliki produk tanpa kelulusan Kementerian Kesihatan (KKM).

Majistret M Barath menjatuhkan hukuman itu ke atas Rose Azlin Rosli, 46, yang juga anak kepada pelakon veteran, selepas beliau mengaku bersalah. Rose Azlin, pemilik jenama KM Beauty House yang tidak diwakili peguam, membayar denda berkenaan.

Terdahulu, anak kepada pelakon Normah Damanhuri itu dalam rayuannya meminta hukuman dikurangkan kerana kejadian berlaku ketika dia sedang mendapatkan kelulusan daripada KKM.

Klik untuk gambar besar

Pegawai Pendakwa Mohd Helmi Azman daripada KKM bagaimanapun meminta Azlin dijatuhi hukuman setimpal, lapor Harian Metro. Mengikut pertuduhan, Azlin didakwa memiliki 99 paket produk KM Sampah Cleanse.

Kesalahan itu dilakukan tertuduh pada jam 11.20 pagi, 21 Januari lalu di sebuah premis di Subang Jaya. Azlin dituduh melanggar Peraturan 7(1)(a) Peraturan-Peraturan Kawalan Dadah dan Kosmetik 1984 dan melakukan kesalahan mengikut Peraturan 30(1), peraturan yang sama.

Mengikut Seksyen 12(1) Akta Jualan Dadah 1952, individu yang disabit kesalahan boleh dikenakan hukuman denda tidak melebihi RM25,000 atau penjara tidak melebihi tiga tahun, atau kedua-duanya sekali. Bagi kesalahan kedua, boleh didenda tidak melebihi RM50,000 atau penjara tidak melebihi lima tahun atau kedua-duanya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::